February, 2009 | EITB Musika bloga\nGaurko egunez, 1999.urtean, Britney Spears pop musikaren izar internazionala bilakatu zuen. Egun hartan, Baby One More Time kantarekin, Erresuma Batuko arrakasta zerrendetako lehenengo postura iritsi zen. Urte hartan salmentarik gehien izan zituen singlea izan zen Baby One More Time, bai Erresuma Batuan eta baita Estatu Batuetan ere. Hala ere, Britney ez zen bakarrik poparen izar bilakatu, pop fenomenoa bihurtu zen. Milioika disko saltzeaz gain, Britney Spears komunikabide askotako eguneroko pertsonaia da, eta ez beti arrazoi profesionalengaitik.\nThis entry was posted in Egun bat Musikan on 27 February, 2009 by blogs eitb.\nEgun bat Musikan: Thompson Twins\n1984.urteko otsailaren 25ean, the Thompson Twins talde britaniarraren Into the Gap diskoa Erresuma Batuko arrakasta zerrendetako lehenengo postura iritsi zen. Hirugarren lan honekin oihartzun internazionala lortu zuten. Egia esan, MTVren hasierako urratsen sasoiko tekno-pop talderik arrakastatsuenetako bat izan zen. Hainbat hit (Hold Me Now,Lay Your Hands On Me, King For A Day) aurkeztu ostean, beren izarra itzali egin zen, 80.hamarkada amaieran.\nThis entry was posted in Egun bat Musikan on 25 February, 2009 by blogs eitb.\nEgun bat Musikan: DEVIL GATE DRIVE\n1974ko otsailaren 23an Suzy Quatro abeslari eta baxujole amerikarra Erresuma Batuko pop arrakasten zerrendako goreneko postura iritsi zen "Devil Gate Drive" single berriarekin. Hau izan zen Detroit-eko abeslariak zerrenda britainiarretan lortu zuen bigarren hit handia, lehenengoa 1973an lortu baitzuen "Can the Can" abestia Erresuma Batuko pop single salduenen zerrendako lehen postuan sailkatu zenean.\n"Devil Gate Drive", Chinnichap goitizenaz ezagutzen zen konposizio eta ekoizpen bikoteak sortu zuen. Nicky Chinn eta Mike Chapman, Suzy Quatro-ren abesti ezagunenetako batzuen egileak izateaz gain, Sweet, Smokie eta Mud taldeen arrakasta handienen erantzule ere izan ziren. Bi hauek osatu zuten 70eko hamarkada hasierako musika ingelesak izan zuen konposizio bikote entzutetsu eta emankorrenetako bat.\n1974an "Devil Gate Drive" Erresuma Batuko pop arrakasten zerrendako lehen postura iristean, Suzy Q garaiko nerabeen abeslari kuttunenetako bat bihurtu zen. Emakume hau izan zen, nagusiki gizonezkoena zen musikaren arlo honetan bere bidea egin zuen lehen emakumeetako bat, ondoren etorriko ziren rock neska taldeei bidea egin ziena. 70eko hamarkada bukaera arte Suzy Quatro arrakasta handiko abeslaria izan zen Australian, Europan, Estatu Batuetan eta Kanadan.\nThis entry was posted in Egun bat Musikan on 23 February, 2009 by blogs eitb.\nEgun bat Musikan: SON OF MY FATHER 1972\nChicory Tip ingelesek 1972ko otsailaren 20an lortu zuten euren ibilbideko arrakasta handiena "Son of my father" abestia Erresuma Batuko pop single salduenen zerrendako lehen postuan sailkatu zenean. Giorgio Moroder-ek konposatutako kanta honen berezitasun aipagarrienetako bat, moog sintetizadorearen erabileran oinarritutako instrumentazioa izan zen, abestiari soinu bereizgarria eman ziona. Kanta single formatuan izan zen argitaratua lehenik eta ondoren LP formatuan jaso zuten; hain zuzen ere, talde honen LP bakarrak "Son of my father" izenburua du. Kantak guraso eta nerabeen arteko ezin ulertuaz eta ohiko gatazketaz hitz egiten zuen, nerabeentzat himno moduko bat bihurtu zelarik. 3 astez jarraian izan zen Erresuma Batuan ale gehien saldu zituen singlea eta Europako beste hainbat herrialdetako pop zerrendetan ere lehen postuetan sailkatu zen. Glitter rock eta bubblegum pop doinuak atsegin dituztenentzat, hit biribila.\nThis entry was posted in Egun bat Musikan on 20 February, 2009 by blogs eitb.\nEgun bat Musikan: “Without You”, Nilsson\nWithout You Harry Nilssonen kantarik ezagunenetako bat da, Everybody’s Talkin’-ekin batera. Without Youren arrakastak estatubatuar zerrendetako lehenengo postura eraman zuen Nilsson gaurko egun batez, 1972an. Abestia berez Badfinger taldearena da. Hauek argitaratu zutenean ez zuen horrenbeste oihartzunik izan, baina Nilssonen bertsioak lau astez jarraian iraun zuen zerrendetako goren mailan.\n**Nilssoni buruzko Egun bat Musikan eitbcomeko audioen atalean entzun dezakezu**\nThis entry was posted in Egun bat Musikan on 19 February, 2009 by blogs eitb.\nEgun bat Musikan: WHAT’D I SAY\nRay Charles musikariak 1959ko otsailaren 18an grabatu zuen, New Yorkeko estudio batean, "What’d I say" abestia. Atlantic zigiluarentzat egindako grabaketa saio hau Tom Dowd ekoizlearen gidaritzapean burutu zen. Grabaketa amaitzean, diskoetxeko zuzendariek zalantzak izan zituzten kantaren argitalpenaren inguruan, letra garaiko gizartearentzat sexualegia baitzen eta abestia bera, ere, luzeegia iruditzen baitzitzaien (6′ 30") single formatuan argitaratua izateko. Tom Dowd ekoizleak modu oso sinplean ebatzi zuen, abestiaren gehiegizko iraupenaren arazo hau, abestia 2 zatitan banatuz. Lehen zatia, singlearen A aldea bihurtu zen eta bigarren zatia, aldiz, singlearen B aldea. Singlea kaleratu bezain pronto "What’d I say", R&B arrakasten zerrendako goreneko posturaino iritsi zen eta pop arrakasten zerrendan seigarren postuan kokatu, Ray Charles abeslariari bere lehen arrakasta handia emanez.\nThis entry was posted in Egun bat Musikan on 18 February, 2009 by blogs eitb.\nEgun bat Musikan: Rock’n’Roll, John Lennon\n1975.urteko otsailaren 17an, John Lennonen Rock’n’Roll diskoa Estatu Batuetan kaleratu zuten. Bere biografo askok gutxietsia izan arren, Lennonen Imagine-osteko katalogoko lan nabarmenetako bat da. Gutxiespen honen jatorriak bi iturri ditu: batetik, diskoa grabatu zeneko kaosa (rockaren historiako atal mitikoetako bat bilakatua) eta, bestetik, grabazioaren beraren sorrera (John Lennonen eta editore baten arteko epaitegiz kanpoko akordioa izan baitzen, hasieran). Baina, esan bezala, bere bakarkako lanik aipagarrienetako bat da. Bertan, gaztaroko kantak abesten aurkitzen dugu Lennon, erlaxatua, inori ezer erakutsi beharrik ez duela.\nThis entry was posted in Egun bat Musikan on 17 February, 2009 by blogs eitb.\nEgun bat Musikan: DORIS TROY\nDoris Troy abeslari eta konposatzaile afroamerikarra, Las Vegas hirian hil zen, 2004ko otsailaren 16an, 67 urte zituenean. New Yorken jaiotako emakume hau "Just One Look" eta "Whatcha gonna do about it" abestien egilea izan zen, Erresuma Batuan The Hollies taldeak eta Cilla Black abeslariak arrakastaz moldatu zituzten kantak hurrenez hurren. Konposatzaile aparta izateaz gain, abeslari entzutetsua ere izan zen 60ko hamarkadako urteetan eta ibilbide luzea egin zuen, lehenik Sweet Inspirations taldeko abeslari bezala, eta ondoren, The Beatles, Pink Floyd, The Rolling Stones edota Led Zeppelin bezalako taldeen korista gisa.\n1968 ingurura arte soul abeslari bezala eman zen ezagutara nazioartean baina 60ko hamarkada amaierarekin batera eszenatokiak utzi eta konposizioaren zein ekoizpenaren arloetan murgildu zen buru-belarri. Hainbat urtez, Beatles taldearen Apple diskoetxerako egin zuen lan baita People Records zigilurako ere: hemen Dandy Livingstone ekoizlearekin elkarlan aipagarriak egiteko aukera izan zuen. Bere konposizio gehienak Doris Payne goitizenarekin zinatu zituen.\n70ko hamarkada amaitzean, Estatu Batuetara itzultzeko garaia iritsi zitzaion. Etxean bueltan zela, bere bizitzan oinarritutako antzezlan musikal bat egitea bururatu eta 1981ean Mama I want to sing izeneko antzezlana estreinatu zuen. Ondorengo urteetan, 80ko hamarkada osoan zehar, ikuskizun honekin bisitatu zituen nazioarteko antzoki garrantzitsuenetako batzuk.\nThis entry was posted in Egun bat Musikan on 16 February, 2009 by blogs eitb.\nEgun bat Musikan: Peter Gabriel\nGaurko egunez, 1950.urtean, Peter Gabriel musikari eta kantagile ingelesa jaio zen. Rock progresiboko Genesis taldeko abeslari nagusi eta flauta-jotzaile moduan ezagutu genuen, 60.hamarkada erdialdetik 1975.urtera arte. Genesis utzi eta gero, bakarkako ibilbide arrakastatsuari ekin zion. Azken aldi honetan, world music delakoa ekoizten eta ezagutzera ematen aritu da eta baita musika banatzeko sistema digital aitzindariak garatzen. Ekimen humanitario ugaritan ere esku hartzen du.\nThis entry was posted in Egun bat Musikan on 13 February, 2009 by blogs eitb.\nEgun bat Musikan: Gerry Goffin\nGaurko egunez, 1939.urtean, Gerry Goffin jaio zen New Yorken. Carole Kingekin batera (argazkiko gaztetxoak beraiek dira), pop musikaren klasiko ugari idatzi zituen, 60.hamarkadan. Goffin hitzaz arduratzen zen eta musikaz, aldiz, King. 1958.urtean ezagutu zuten elkar, Queens College-en ikasten ari zirela. Harekin ezkondu eta harremanak iraun zuen hamar urteetan, hit bilakatu ziren kanta ugari sortu zituzten. Besteak beste, “Will You Love Me Tomorrow” (1961), “Take Good Care of My Baby” (1961) eta “The Loco-Motion” (1962).\n**eitbcomeko audioen atalean, Gerry Goffini buruzko istorioa entzun dezakezu**\nThis entry was posted in Egun bat Musikan on 11 February, 2009 by blogs eitb.


Kontuz Fermin! • ZUZEU\nInork eskatu ez arren auzi sakon eta konplikatu batean sartuko naiz. Gai honekiko dudan iritzia plazaratu ostean, lagun batzuk galduko ditut ziurrenik eta beste berri batzuk egin. Prest nago kudeaketa emozionala egiteko.\nBeste behin, donostiazentrismotik idatzitako lerroak datoz, sentitzen dut, hurrengoan zin dagizut Hernani edo Orio ere aipatuko ditudala gutxienez.\nZentra gaitezen, auzi, eztabaida, gatazka, liskar asko sortzen dituen gai batekin natorkizu oraingoan. Kosziente naiz, zertaz ari naizen jakin nahi duzula behingoz. Pausa tentso bat egingo dugu, asuntoa interesgarri jartzeko. Pixka bat gehio, pixka bat gehio, badator… hor doa: oinezko eta txirrindularien arteko harremanaz ari naiz!\nEztabaida eta areriotasun hau ez da berria. Guztiok egon gara alde batean edo bestean. Hemen dator nire posizionamendua: txirrindularien aldekoa naiz.\n“Baina zer diozu!”, “Basati batzuk dira/zarete”, “Ero moduan dabiltza/zabiltzate beti!”, diote bidegorri erdian 20 minutuz geldirik geratzen diren horiek. “¡Alaaaa benga lo que faltaba!” bat jaso dut gaur.\n“Nola joango zinen Maialen…” esango didazu, ba kontatuko dizut nola nindoan. Goizeko 8.30ak, Tolosa hiribideko bidegorritik, NH Aranzazu hotel paretik, lasai lasai. Hortxe iritsi da “¡Alaaaa benga lo que faltaba!” delakoa, oinez zijoan gizon heldu (65 urte inguru) baten ahotik. Ingurura begiratu dut, ea niregatik ari zen aztertzeko “si si, te digo a ti”, zalantza argitu dit. Momentuan soinean neramanari erreparatu diot, ez dakit, agian athleticeko kamiseta nuen, Espainiako selekzioarena zer dakit nik, ba ez, dena normal.\nBai, badakit zer datorren orain “beno Maialen, hori behin gertatu zaizu, pertsona bakarra izango zen”, nire erantzuna “kar kar kar kar kar kar” izango dela abisatzen dizut. Ia beti errepikatzen den faktoretxo bat gehitzea ahaztu zait. Normalean (eta ez beti lasai, mesedez ez jan!), oinezko kexalariak bere urteak dauzka eta txirrindularia gaztea da. Betiko eskema, ohikoak ohikoez kexatzen, klasiko bat.\nNi ere oinezkoen aldean nago maiz, eta zer nahi duzu esatea, askoz traba gehiago egiten didate beste kolektibo jakin batzuk, hiru botako ditut.\nBat: oinezko kontrolik gabea. Aurrean duzu beti, motel doa, inork espero ez duenean geldialdiak egiten ditu. Eta bat batean kurba forzatu eta aurreikusiezinak hartzen ditu.\nBi: 20 metroko uhalarekin txakurra paseatzen duen oinezko hori. Kasu honetan, txakurrak paseatzen du oinezkoa, bera baita norabideen jaun eta jabe. Uhal honek kaleak mozten ditu, doai bat da aizu.\nHiru: Aterkia daraman berekoi hori. Hemen bi gauza gertatu daitezke. Alde batetik, espaloi erdia arkupean dagoen kalean aterki duna arkupetik joatea, zu aterki gabe zauden hori, arkupe gabeko zonan utzita. Eta bestetik, kale guztia oztopatzen duen pertsona multzoa. Pertsona bat baino gehiago doaz batera, bakoitza aterki banarekin. Motel, oso motel. Zu blai. Ezin zaie aurreratu, game over sorry.\nLerro hauetan kaleko txirrindulari eta oinezkoen arteko eztabaidaz aritu naiz. Beste eztabaida mamitxu bat dago beste modalitate batean. Hernani eta Orion ere identifikatuta sentitu daitezke eztabaidan honekin: karreterako txirrindulariak eta auto gidari ziklatuak.\nPendiente geratzen da.\nKontuz Fermin! Kontuz Fermin!\nBizikleta, Donostia, eztabaida, garraioa, hiria, Kontuz Fermin!, liskarra, oinezko


Sanchezek EH Bilduri babesa ematearekin kritikoak diren "baroiak" kritikatu ditu\nPedro Sanchez eskuin hegaleko alderdiko kideen aurkako erasoa salatu du, eta EH Bildu aurrekontuak babesteko prest dagoela kritikatu du.\nPedro Sanchez PSOEko idazkari nagusiak kritika egin die astelehen honetan Zuzendaritza Federaleko "baroi" batzuei, EH Bilduk Estatuko Aurrekontu Orokorrak babesteko duen prestutasunari egindako kritikengatik, eta "nahasmena sortzea" leporatu die.\nPSOEko Exekutibako iturriek Eferi jakinarazi diotenez, Exekutiba Federalean egindako hitzaldian Sanchez "oso gogorra" eta "sendoa" izan da egunotan erkidegoetako presidente gutxi batzuekin, izan ere, EH Bilduk hasiera batean kontu publikoei emandako babesaren aurka agertu ziren, eta ohartarazi die euren adierazpenek eskuinari "argudioak ematea" besterik ez dutela egiten.\nJose Luis Abalos PSOEko Antolakuntza idazkariak ez ditu Sanchezen adierazpenak aipatu, eta, prentsaurrekoan adierazi duenez, Exekutiba Federala "bere osotasunean" Pedro Sanchezen eta talde parlamentarioaren ondoan jarri da.\nAbalosen arabera, Exekutiban parte hartu duenetako bat Guillermo Fernandez Vara Extremadurako Juntako presidentea izan da, eta bere jarrera azaldu du, baina argi utzi du Gobernua "babesten" duela eta aurrekontuak aurrera ateratzeko "lehentasuna" duela. Joan den astean, Arnaldo Otegiren iragarpenaren ostean, Fernandez Varak txiokatu zuen "arlo pertsonalean botikara antiemetiko baten bila joango naizela" (goragaleak kontrolatzeko botika).\nPSOEko Antolakuntza idazkariak onartu egin du Exekutiboko "kide" guztiekin hitz egin duela, izan ere, egun hauetan ezkerreko independentismoaren babesarekin kritikoak izan dira: "Guztiekin hitz egin dut eta Gobernuaren borondatea ulertzen dutela adierazi didate, eta ez dute Gobernu hau eta PSOE nahi ez dituenak erabiltzeko asmorik".\nEgunotan, Fernandez-Vara izan dira Gobernuarekiko "baroirik" kritikoenak, Bilduk aurrekontuak babestu dituelako, eta Javier Lamban eta Emiliano García-Page Aragoiko eta Gaztela-Mantxako eskualdeetako buruzagiek esku hartu dute.\n"Dinosauro" bat batu zaie: Alfonso Guerra Gobernuko presidenteorde ohiak esan du PSOEko ordezkari asko "Bildurekin ez" oihua zapaltzen ari direla.


Eskema orokorra - Donostiako Piratak : Donostiako Piratak\n/Aste Nagusia/Eskema orokorra\nUrtez urte eta hamarkadaz hamarkada, Donostiako Piraton Aste Nagusia osatzen joan gara. Hasiera batean Abordatzeak ematen zion hasiera Aste Nagusiari, eta musikak garrantziazko lekua izaten zuen Donostiako egitarauan, Koadrilen arteko jolasekin batera. Jaiari amaiera bat ematearren, Semana Grandeko errituei helduz, Irrikitaldia antzezteari ekin genion.\nOndoren, 2012tik aurrera, Kofradien egitarauek Piraton Aste Nagusiko egitarau orokorra osatzeko aukera eman ziguten. Gaur egun, dozenaka hitzordu dago Donostiako Piraton egitarauan, hemen behean zehazten ditugu urtero errepikatzen diren hainbat:\nTxupinazoak ematen dio hasiera ofiziala Donostiako Aste Nagusi Piratari. Zalantzarik gabe, une zirraragarrienetako bat izaten da hau. Aurretik, Kofradia ezberdinak batu egiten dira bakoitza bere auzoan, kalejira erraldoi batean La Flamenkara iritsi arte. Bertan egoten dira jai giroan, Santa Klara uhartetik datozen Ezkila Kapitaina eta Mattiren zain. Aste Nagusiko bi ikur hauek kaira iristerakoan, Kofradia guztiek ongi etorria egiten die giro ederrean, eta hitza hartu ondoren, Ezkila Kapitainak eta Mattik txupinaren metxa piztu eta zerurantz jaurti egiten dute. Has dadila jaia!\nEgitaraua adin txikikoei eta helduagoei zabaltzeko asmoz abiatu genuen Erromeria Eguna. Lehen gaueko ajea pasata edota gau pasaz, igandez igo ohi gara trikitilariekin alde zaharretik Urgull mendiraino. Bertan, adin guztientzako jolasak izan ohi ditugu, karaoke, antzezlana, bazkari herrikoia, musika edota tailerrak ere. Urgull mendiko paraje eta giro ederra izaten da gure igandeko altxorra.\nGezurra dirudien arren, 50 bat lagun batu ginen 2003an, abordatzearen lehen edizioan. 2004an 100 pirata, 2005ean 200, 2006an 400, 2007an 1.000, 2008an 2.000... eta horrela 4.000 bat lagunek parte hartzen duten ekimena antolatzera iritsi gara. Abordatzea da zalantzarik gabe Aste Nagusi Pirataren oinarrietako bat. Aste Nagusiaren astelehenean egin ohi da eta nabarmentzekoa da goizeko lehen ordutik gaua bitartean ehundaka bolondres aritzen direla burubelarri ekimena baldintza egokietan antolatu ahal izateko: suhiltzaileak, Gurutze gorria, DYA, Babes Zibila, urpekariak, kofradiak, bestelako pirata eta lagunak, etab.\n2012an, Kofradien sorrerarekin batera eta Pirata Bihurrien eskutik, haurrei zuzendutako Aste Nagusi oso bat antolatzen hasi ginen. Eta gure ikurra den Abordatzea txikienei ere eskaintzeko asmotan, lehen Abordatze Txikia antolatu genuen urte hartan.\nLehen saiakera hura orain Lasta den gunean egin genuen, igerileku puzgarri erraldoi bat erabilita. Izandako arrakasta eta lortutako oihartzuna kontutan izanda, hurrengo urteetan pirata txikienek ere itsasoko urak abordatuko zituztela erabaki genuen. Ordundik hona, kaiko ranpan egiten dugu Abordatze Txikia, haur eta gurasoen hitzordu handia bilakatu delarik.\nUrtetik urtera egitaraua zabaltzearekin, Donostiako Piraten festa aste osoko festa bilakatzen hasia zen. Bagenuen jaiari hasiera emango zion ekitaldia, nola agurtu, ordea, festa? Hala nola 2006ko abuztuaren 20an egin genuen lehen “Irrikitaldia”: urtean zehar entzutetsuak izan diren hiru gertakari “goraipatu” eta arduradunei “esker emanez” festari amaiera ematen dion ironiaz beteriko ekitaldia. Ondorengo urteetan gaurdaino, Donostia hainbeste baldintzatu duen “Belle Epoque” garaiko pertsonaia bilakaturik, abuztuko jaietan soka luzea ekarri zuen “Salve” izeneko ospakizun erlijioso-politikori parodia egiten diogu. Mito bat hausteko aukera ere bazen, jaia eta gai sozialen aldarrikapena bateraezinak direla esaten duen mitoa, alegia. Herriak, festa bere aldarrikapenak adierazteko tresna bezala erabiltzea garrantzitsua iruditzen zitzaigun.\nAste Nagusi Piratari amaiera ematen dion ekitaldia da hau, azken igande arratsaldean ospatzen duguna.\nMusikak hasieratik garrantzia handiko tokia izan du Aste Nagusi Piratan. Zuzeneko kontzertuez gain, bertako musika taldeak sustatzea izan da Piraten oinarrietako bat. Horren adibidea dugu hasiera batean antolatzen genuen musika lehiaketa, Donostiako gaztetxeekin elkarlanean. Gaur egun, batez ere La Flamenka guneko gaueko musika programazioaz arduratzen den lantalde bat dago. Nabaria da urtean zehar egiten duen lanketa bertako taldeak nazioarteko eskaintzarekin uztartzeko. La Flamenka baldin bada musika egitarauaren eszenatoki nagusia, beste hainbat lekutan ere gozatu daiteke zuzeneko musikaz: Nautikoa, Lasta gunea, Trinitate Plaza, Guardetxea, Gaztetxeak, etab.\nIruñean eta Baionan Peñak dituzten bezala, Gasteizen Neskak eta Blusak, eta Bilboko Konpartsen pareko, Donostiako Piratek Kofradiak ditugu 2012. urtetik hona. Jaietan herritarren parte-hartze zuzena bermatzeko pentsatu genituen eta gaur egun, hamarretik gora Kofradiak osatzen dute Donostiako Piraten mugimendua, bakoitzak bere txaleko eta nortasuna aldarrikatuz. Egitarau propioa du Kofradia bakoitzak eta noizbehinka euren arteko pike edo lehiak ere ikusi ohi ditugu. Zalantzarik gabe, Kofradien parte hartzeak Aste Nagusi Piratan egitarau oparo eta anitza aurkezteko aukera ematen digu.


Nafarroako suhiltzaileek Larrialdietako Garraio Sanitarioa eramateko habilitazioa galdegin dute | LAB SINDIKATUA\nZerbitzu Publikoak Udal eta Foru Administrazioa Nafarroako suhiltzaileek Larrialdietako Garraio Sanitarioa eramateko habilitazioa galdegin dute\nNafarroako suhiltzaileek Larrialdietako Garraio Sanitarioa eramateko habilitazioa galdegin dute\nSuhiltzaileek elkarretaratzea egin dute Osasun Departamentuaren aurrean.\nGaur goizean suhiltzaileek elkarretaratzea egin dute Osasun Departamentuaren aurrean eskatzeko Larrialdietako Garraio Sanitarioan egiten duten lana egiten jarraitu ahal izateko eman diezaieten beharrrezko habilitazioa. Horren ezean, adierazi dute, kaos batean murgilduko ginateke.\nLANGILE BATZORDEAREN ADIERAZPENA:\nNafarroako Babes Zibila eta Suhiltzaileok Nafarroako gizarteari dei egin nahi diogu Larrialdiko Osasun Garraioak duen arazoa dela eta. Hau da, suhiltzaileok anbulantziak gidatzeko behar dugun Habilitazioa ez aurreko gobernuak, ez eta oraingoak ez digutelako eskuratu bere erantzunkizunen utzikeriaz.\nNafarroako Suhiltzaileok gure sistemak dauzkan garraio sanitarioan baliabide publiko bakarrak kudeatzen ditugu eta gure kolektiboak hori defendatzeko sekulako ahaleginak egin ditu. Berriro aipatuko dugu: gure anbulantziak dira Garraio sanitarioko dauden baliabide publiko bakarrak. Edo berdina dena; gureak ez beste guztiak esku pribatuetan daude. Publikotasunaren defentsa neketsua izan da guretzako , izan ere, hainbat eraso egin zaizkigu pastel hau gustora banatuko zutenen aldetik. Defentsa horrek suposatu du derrigorrez egin behar ditugun lan egunez gain beste lan txanda batzuk egin izana, salatuak izan bitartean, gure promozio berriak gelditzeko ahaleginak medio, etabar. Halere, guk gurean segitzen dugu: kalitatezko anbulantzia publikoak suhiltzaileok gidatuta nahi ditugu.\nGure konpromezuak, baina, tamalez Administrazio Publikoarekin egiten du talka, nonbait. Osasunbideak,ezulergarri, harrigarriki, 2013an Agindu Foral bat kaleratu zuen legeztatzeko anbulantziako sektorean gaudenak baina, honen edukinagatik Nafarroako Suhiltzaileok inhabilitagarri bihurtzen gara. Sinestezina da Administrazioko arduradunek ez zutela erreparatu Nafarroan, arloan gabiltzan baliabide publiko garen bakarrak, hau da, 300 suhiltzaile baino gehiago, erregulazio honen kanpoan gelditu izana. Habilitazioa, edo iadanik egiten ditugun funtzioen errekonozimendua, ez dago legedi foralaren arabera suhiltzaileon esku enpresa pribatuetako langilegoa habilitatzen den bitartean.\nAdministrazioak guzti honen berri badauka urte asko dira. Aldiz, ez du ezer egin konpontzeko. Nafarroako Suhiltzaileen Zuzendaritza ezberdinek orain arte arazoa ez dute konpondu langile oro gure ekimen sanitarioa babesteko orduan.\nEta bereziki gaur Osasubideari zuzendu nahi diogu gure mezua aipaturiko 162/2013 Agindu Forala zuzendu dezan gure Habilitazioa ofizioz balia diezagun. Izan ere, behartuta daude langileon eskubideak eta hiritargoaren interesak bermatzera kalitatezko zerbitzu publiko sustengarriak interes pribatuen gainetik.\nGauzak honela, Osasunbideari zera exijitzen diogu: Konpondu dezala ahalik eta lehen arazo hau kontutan izanda gu habilitatzeko konpetentzia daukan organismo bakarra delako.\nEra berean, Nafarroako lehendakaria den Uxue Barkos andereari bilera bat publikoki eskatzen diogu gure kezka helarazteko Larrialdiko Garraio Sanitarioaren inguruan.


Santa Ageda, San Blas eta Aratusteak ospatuko dituzte asteburuan antzuolarrek - Antzuola - Goiena.eus\nSanta Ageda, San Blas eta Aratusteak ospatuko dituzte asteburuan antzuolarrek\nMaider Arregi 2016-02-05 10:11\nEkintzaz beteriko asteburua datorkie antzuolarrei. Izan ere, Santa Ageda, San Blas eta baita ere Aratusteak, asteburuan ospatuko dituzte-eta.\nOtsailak 6, zapatua\nSan Blas eguneko ospakizuna, Basalde auzoko San Blas ermitan. 12:00etan meza eta ondoren salda eta txorizoa.\nOtsailak 7, domeka\nSanta Ageda ospakizuna, Txangala edo Galartza auzoko Santa Agedan, 12:00etan.\nAratuste-domeka, otsailak 7\nInauteri ospakizuna, Oinarinek antolatuta.\n10:00: Dantzarien kalejira. Bi talde ibiliko dira kaleetan zehar, bat plazatik gora, bestea plazatik behera: talde batek Sorgin-dantza egingo du. Talde horrekin batera ibiliko dira Hartza, Tximinoa eta Hezitzailea. Tximinoa bakarrik Antzuolan irteten den pertsonaia da. Beste taldeak Zuberoako makil dantza egingo du.\n12:30: Saio nagusia, Plazan eguraldi onarekin, Eskolako patioan euria eginez gero. Dantza hauek egingo dira: 1. Pexit 2. Txantxoak 3. Nesken Makil Txiki 4. Txankarranko edo Banako. 5. Kaxkarrotz 6. Gorulari Mixtua 7. Lantz eta Muxikoak 8. Brokel Dantza 9. Zuberoako Makil Dantza 10. Sorgin Dantza 11. Txulalai 12. Zazpi jauzi. Antzuolako inauterien berezitasuna eta informazio gehiago hemen.\n14:30: Bazkaria pilotalekuan. Ondoren, mozorro jaia eta Irulitza txarangaren saioa. Mozorro jaian nahi duenak har dezake parte eta nahi duena egin dezake: desfilea, koreografia… Talde onenarentzako saria egongo da.


Karl Ziegler - Wikipedia, entziklopedia askea.\nHelsa, 1898ko azaroaren 26a\nMülheim, 1973ko abuztuaren 12a (74 urte)\nAkisgran eta Heidelberg\nMax Planck Institute for Coal Research (en) (1943 - 1969)\nMarburgeko Unibertsitatean egin zituen ikasketak. Main, Heidelberg eta Halleko Unibertsitateetako irakasle izan zen, eta Kaiser Wilhelm Institutuko (gero Max Planck izan zena) zuzendari izan zen.\nKarbono-kateei buruzko ikerketak egin zituen, gaur egun lurringintzarako oinarrizko direnak.\nBigarren Mundu Gerraren ondoren aluminio eta berunezko gai organometalikoei buruz hainbat ikerketa egin zituen. Ikerketa horietan "Zieglerren katalizatzailea" aurkitu zuen, olefinak molekula pisu astuneko eta oso egitura ordenatuko polimeroetara katalizatzeko erabilia.\n1963an Kimikako Nobel saria irabazi zuen, Giulio Nattarekin batera.\nWikimedia Commonsen badira fitxategi gehiago, gai hau dutenak: Karl Ziegler


Asteasu Batuz taldeak aurkezpen ekitaldia egin du jendaurrean - Asteasu - Aiurri.eus\nAsteasu Batuz taldeak aurkezpen ekitaldia egin du jendaurrean\nOlatz Lasa 2019-05-18 09:00\nAsteasu Batuz taldeak herriko plazan aurkeztu ditu bere hautagaiak eta programa. Aurkezpena festa giroan egin dute bertsolariekin eta pintxoekin. Ekitaldira Amaia Azkue Gipuzkoako Batzar Nagusietarako hautagaia gonbidatu dute.\nPili Legarrak, egungo Asteasuko alkateak, hasi du aurkezpen ekitaldia. Hona bere esanak: "Jada zortzi urte igaro dira lehenengo aldiz udal hauteskundeetara aurkeztu ginenetik. Balorazio orokorra egin beharko banu, esango dizuet esperientzia oso aberatsa izan dela guretzat, momentu batzuetan gogorra ere bai. Lan asko suposatu digu, eta gure familientzat ere karga ederra izan da. Baina udalean sartu ginenetik modu arduratsuan jokatu dugu eta egun Asteasuko udalerriaren egoerak, gehien bat egoera ekonomikoak, ez du zerikusirik 2011. urtekoarekin alderatuta. Aurrerapauso handia eman dugula uste dugu".\nLegealdian zehar ondoan eduki dituen zinegotziei ere esker oneko mezua helarazi die Legarrak: "Bidean zinegotziak izan ditut bidelagun, eta gaur nire eskerra azaldu nahi diet herritarren aurrean. Batzuk jada ez dira gure taldean. Beste batzuk oraingo legegintza amaituta utziko dute udala eta beste batzuk jarraituko egingo dugu aurrerantzean. Zerbait azpimarratu beharko banu, esango nuke gehien-gehien estimatu dudana talde giroa dela. Oso ondo eraman gara elkarrekin, eta beti lanerako prest egon dira. Hori niretzako ordainezina da. Alkate bat ez da inor talde bat ondoan ez badu".\nHurrengo hitzak udaleko lanak duen pisuaz hitz egiteko erabili ditu alkateak: "Udalaren eginkizuna polita da, baina astuna ere bada momentu askotan; eta horretarako denen babesa eta lanerako grina behar-beharrezkoak iruditzen zaizkit".\nUdalean jarraituko ez duten zinegotzien izenak ere aipatu ditu, hala nola Julen Larruskain, Martin Roteta, Nerea Goikoetxea, Iñaki Sorarrain, Itxaso Gonzalez, Haritz Mujika eta Antton Elizegi. Oparitxo bana ere banatu die oroigarri gisa.\nAurkezpena bertsoz girotzearen ardura Haritz Mujikak eta Amaia Agirrek eduki dute. Hiruna bertso kantatu dituzte. Hona:\nNolako poza oparitxoak\noraintxe eman didana,\nbaino aurrera begira zagun\nBeti asmo ta intentzio onez\nekin izan degu lana,\nta intentzio berberarekin\neginda berriz programa.\nBeraz programa abiatzen da\nguretzat eta zuentzat,\nborobiltzen dira ertzak.\nAuzolanean gauzatu behar\nhelburuak ta ametsak,\nberaz lanean segi dezagun\nherritik ta herriarentzat.\nHerriari zerbait zor baitzaio\nala uste det bizitzan,\nnaiz ta jendeak igual kontrako\niritzia ere izan.\nDenon artean aukeratzen da\nzenekin parkean nahiz plazan,\nbaino gero ere zaindu ditzagun\ngureak baliran gisan.\nNaiz ta aginte makila bat den\nardura baita denena,\nzaharrei entzun umeei entzun\neta eskeini baimena.\nElkarbizitza da oinarria\nta programa baten lema,\ngu hartu gaituzuen bezain ongi\nhartu zazue hurrena.\nUdal barruan lan egiteak\nalde ilunik badauka,\nerabakiak ondo pentsatu\nKafeteritik hemen eginaz\nerraz hitz egiten da ta,\nudaletxetik guztiok pasa\nbehar genuke txandaka.\nNik ere ez det soilik izan nahi\nHaritzek utzi eta nik hartu\nbermatzen da generoa.\nHerri honek aseguratuta\ndu duda gabe geroa\norain gazteak zarrari utzi\nbehar dio erreleboa.


Adunako herri eskola: 2011\nPasa den astean, urriaren 26tik 28ra, Lizarrustira joan ginen. Hona hemen han ateratako argazki batzuk. Politak, ezta?\nDonostiara irteera liburuak erostera\nPasa den egunean, irailaren 8an, Donostiara joan ginen liburuak erostera. Oso liburu politak erosi genituen eta liburutegian egongo dira eskuragarri. Hona hemen argazki batzuk:\nAurten ere bloga erabiliko dugu eskolan egindako lanen aurkezpenak egiteko. Gogorarazten dizuegu, iaz bezala, zuen ekarpenak arrantzitsuak direla bloga bizirik mantentzeko eta egiten dituzuen komentarioak ongi etorriak direla.\nHemen azalduko zaizue San Juan bezperan abestuko dugun abestia. Esteka honetan klik eginaz kantaren hitzak ikus ahal izango dituzue eta erreproduktorearekin batera abestu. Animo eta ondo izan!\n(Mixel Ducau eta Caroline Phillips-en diskatik aterarako abestia)\nHemen daukazue Dragoi gelak egindako dokumentala. 2 zatitan aurkituko duzue. Ikusi eta ea Nathional Geographic-era bidaltzeko modukoa den esan.\nKatus gelakoen lana\nHona hemen Kaktus gelakoek egindako azalpen testuari buruzko lana. Oraingo honetan fetoaren garapenari buruz aritu gara. "Disfrutau!"\nDakizuenez, bigarren hiruhilabete honetan azalpen testua landu dugu eskolan. "Trikubak" taldekoek Aduna herriari buruzko lana egin dute eta hemen duzue ikusgai. Aldi berean, Adunako mapa topografikoa eskuan hartuta (1:7500 eskala) haren maketa egin dugu, eta prozesuaren zenbait argazki ikus ditzakezue. Lan honen bitartez, hizkuntza ezezik matematika ere landu dugu, eta, noski, Adunari buruzko zenbait gauza berri ikasi. Gustukoa izango duzuelakoan gaude.\nTxostena ikus ahal izateko klikatu esteka hau.\nAurten, berrikuntza bezala, Etwinning proiektuan (esteka ikusi) parte hartzea erabaki dugu (Comenius programaren atal bat). Lan honen bitartez, Europako beste herrialde batzuetako ikasleekin internet bidezko harremana izango dugu, kurrikulumean txertatukako edukiak lantzeko. Aldi berean proiektu mota honetan lan egitean, derrigorrezko hezkuntzan bermatu behar diren konpetentziak landuko ditugu; eta hala nola, Europear dimentsioa, Teknologia berrien erabilera eta talde lana.\nHasiera honetan Ingelesa eta Musika lantzeko bi proiektutan murgilduko gara. Atal honetan ikus dezakezue horietako baten Etwinning zigilua klik eginaz.\nModu honetan, eskolak berrikuntza projektuetan guztiz murgilduta jarraitzen du, kalitatezko hezkuntza eskeiniz eta motibazioa piztuz.\nAUPA INAUTERIAK! HEMEN DAUDE GURE ARGAZKIAK.\nHemen dituzue Txiki Parkera joan gineneko argazkiak.\n2 eta 3 urtekoek, Dragoi eta Kaktuseko gelakoek primeran pasa genuen.\nEa zein topatzen duzuen piloten artean...\nKaixo Kaktus gelakoek,hau da, 1., 2. eta 3. mailakoek, lan batzuk aurkeztu nahi dituzte, ikusi nahi badituzu klik egin HEMEN\nHere's the first English song for this term. I hope you like it, so what are you waiting for?\nJust sing along and have fun!\nAurten ere bloga erabiliko dugu eskolan egindako ...\nKaixo Kaktus gelakoek,hau da, 1., 2. eta 3. mailak...


Kontzertu adina estilo\n17 iraila, 2021 Proposamenak 153\nKultur egitarauari begira jarrita, asteburu betea datorrela esan liteke, bai behintzat musika eskaintzari dagokionean. Izan ere, bost kontzertu antolatu dituzte Goierrin datozen egunetarako. Musika mota aldetik ere, aukera anitza izango da oso, kontzertu adina estilo musikal ezberdin entzun ahal izango baita.\nAurreneko saioa gaur bertan izango da, Ordizian. Ilargi taldeak, rock doinuak ekarriko ditu Oiangu Parkera. Emanaldia 19:00etan hasiko da. Larunbatean berriz, bi kontzertu, eta ez nolanahikoak. Urretxun Hip-Hop jaialdia egingo dute, Sho Hai (Zaragoza), Agresión Verbal (Urretxu-Zumarraga) eta Aigory & DJ Beniz (Donostia-Urretxu) talde eta musikariekin; 18:00etan hasita, Labeaga aretoan. Eta aldameneko herrian, oso bestelako estiloan, Musbika Ensemble taldeak Europar Barrokoan Barna emanaldia egingo du, 19:00etan, Antioko Musikaldiaren barruan.\nIgandean ere, beste horrenbeste. Urretxun euskal jaien ordez antolatutako ekitaldietan, Esne Beltza eta Amak taldeak ariko dira, 19:00etan hasita, Ederrena pilotalekuan. Eta Ordizian, Gorka Lizasoren Sin Mala Intencion taldeak joko du; saio hau ere Oiangun izango da, 19:00etan.\nEta asteburukoa gutxi balitz, astean zehar ere izango da aukerarik; asteartean Konpost taldeak joko du Lazkaon, eta asteazkenean, Mikel Urretabizkaiak Bizi Musika zikloan parte hartuko du, Ordizian.\n« Efemerideak Irailak 9 – 12\n«Txapelketetarako zailagoak diren piezak ikasten ditugu» »


Irekia Eusko Jaurlaritza - Gobierno Vasco :: EHAA xedapena 201903803\nAldizkariaren data: 2019-08-08 Aldizkari honetan argitaratua: 2019149\n60/2019 EBAZPENA, abuztuaren 1ekoa, Jaurlaritzaren Idazkaritzako eta Legebiltzarrarekiko Harremanetarako zuzendariarena, zeinaren bidez xedatzen baita Herri Arduralaritzaren Euskal Erakundearen eta Euskal Herriko Unibertsitatearen artean prestakuntza arloko sinatutako lankidetza-hitzarmena argitaratzea.\nXedapenaren zenbakia: 201900060\nXedapenaren data: 2019-08-01\nHurrenkenaren zenbakia: 201903803\nArtikulu bakarra.– Euskal Herriko Agintaritzaren Aldizkarian argitaratzea Herri Arduralaritzaren Euskal Erakundearen eta Euskal Herriko Unibertsitatearen artean prestakuntza arloko sinatutako lankidetza-hitzarmena. Honen eranskinean dago jasota testu hori.\nVitoria-Gasteiz, 2019ko abuztuaren 1a.\nERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN ABUZTUAREN 1EKO 60/2019 EBAZPENARENA\nEUSKAL HERRIKO UNIBERTSITATEAREN ETA HERRI ARDURALARITZAREN EUSKAL ERAKUNDEAREN ARTEKO PRESTAKUNTZA ARLOKO HITZARMENA\nGasteizen, 2019ko uztailaren 18an.\nHONAKO HAUEK HARTU DUTE PARTE:\nAlde batetik, Nekane Balluerka Lasa andreak, Euskal Herriko Unibertsitateko errektorea eta Unibertsitatearen ordezkari, 2011ko otsailaren 15eko 17/2011 Dekretuaren bidez onartutako Estatutuek hala xedatzen baitute 181.a) artikuluan.\nBeste alde batetik, Maite Iruretagoiena Ibarguren andreak, Herri Arduralaritzaren Euskal Erakundeko (IVAP) zuzendaria. Herri Arduralaritzaren Euskal Erakundearen Araubide Juridikoari buruzko 1983ko uztailaren 27ko 16/1983 Legearen bidez sortutako erakunde autonomoa da IVAP, eta Eusko Jaurlaritzaren Gobernantza eta Autogobernu Sailari atxikita dago.\nBi alderdiak bakoitza bere erakundearen izenean eta hura ordezkatuz agertu dira, eta hitzarmen hau formalizatzeko ahalmena aitortzen diote elkarri, sinetsita Euskal Herriko Unibertsitatearen eta Herri Arduralaritzaren Euskal Erakundearen artean lankidetza estua izateak onurak ekar ditzakeela bientzat, prestakuntza-arloan bi erakundeek esleituta dituzten zereginak betetzeko orduan. Hortaz,\nI.– Azaroaren 9ko 289/2010 Dekretuak Transferentzien Batzorde Mistoaren 2010eko urriaren 28ko Akordioa onartu zuen. Akordio horren arabera, hain zuzen ere, Euskal Autonomia Erkidegoari eskualdatu zitzaizkion lanaren, enpleguaren eta enplegurako lanbide-heziketaren esparruan Estatuko Enplegu Zerbitzu Publikoak burutzen zituen lan-arloko legeria betearazteko eginkizun eta zerbitzuak, azaroaren 5eko 1441/2010 Errege Dekretuak ezarritako baldintzetan.\nII.– Otsailaren 25eko 3/2004 Legeak Euskal Herriko Unibertsitatearen izaera publikoa ezartzen du.\nIII.– Euskal Herriko Unibertsitatearen Estatutuek, otsailaren 15eko 17/2011 Dekretuaren bidez onartuek, 5.2.g) artikuluan, arauak egiteko ahala aitortzen diote Unibertsitateari, besteak beste, irakasleak, ikertzaileak eta administrazio eta zerbitzuetako langileak prestatu eta lanean gora egin dezaten. Artikulu bereko i) apartatuak, ahala aitortzen dio beste erakunde batzuekin harremanak ezartzeko, unibertsitatearen helburuak indartu eta aurrera eramateko.\nIV.– Herri Arduralaritzaren Euskal Erakundeari honako helburu hau esleitzen dio, besteak beste, erakundea bera sortu zuen 16/1983 Legeak: Euskal Autonomia Erkidegoko Administrazioak eta beste edozein herri-administraziok edo araubide juridikoak bere esku utz dezakeen funtzionarioen eta kontratudunen prestakuntza eta hobekuntza.\nV.– Euskal Autonomia Erkidegoko 2018. urteko Aurrekontu Orokorrak, 2019 ekitaldirako luzatuak, onartzen dituen abenduaren 22ko 5/2017 Legeak, zuzkidurak kontsignatzen ditu Euskal Autonomia Erkidegoko administrazio publikoetan lan egiten duten pertsonen prestakuntza finantzatzeko. Zuzkidura horiek isla dute Herri Arduralaritzaren Euskal Erakundearen (IVAP) aurrekontuan. Aurrekontu horrek Euskal Herriko Unibertsitatea onuradun duen zuzkidura bat kontsignatzen du, gehienezko kopurua adierazita.\nVI.– 5/2017 Legearen Hamargarren Xedapen Gehigarriak xedatzen duenez, Euskal administrazio publikoetako enplegatuen enplegurako prestakuntzarako IVAP organismo autonomoaren aurrekontuetan agertzen diren kredituak organismo horrek kudeatuko ditu, kasuan kasuko deialdien bidez.\nVII.– IVAPen 2019ko dirulaguntzen plan estrategikoak, IVAPen web gunean argitaratua, Administrazio Publikoetan lanean ari diren pertsonen prestakuntza finantzatzeko laguntzak aurreikusten ditu. Plan horrek berariaz aipatzen du Euskal Herriko Unibertsitatea, administrazio eta zerbitzuetako langileei dagokienez, 12-16 programaren barruan.\nVIII.– Dirulaguntzei buruzko 38/2003 Lege Orokorrak 28.1 artikuluan xedatzen duenez, hitzarmenak dira ohiko bidea Aurrekontu Orokorretan aurreikusitako dirulaguntza izendunak bideratzeko.\nIX.– Bi alderdiek, nork bere ahalmenak baliatuz, eta beren eskumeneko gaietan lankidetzan aritzea bientzat onuragarritzat jotzen dutenez, hitzarmen hau izenpetzea erabaki dute, honako klausula hauei lotuta.\nHitzarmen honen bidez, Euskal Herriko Unibertsitateari, 2019ko ekitaldian, administrazio eta zerbitzuetako enplegatuentzat eta enplegurako prestakuntzaren baitan burutzen dituen prestakuntza-plan edo -programetarako IVAPek emango dizkion dirulaguntzak arautzen dira.\n– Prestakuntza-edukiak diseinatzea eta/edo prestatzea.\n– Ikaskuntzako sareak ezartzea, aldi baterakoak nahiz iraunkorrak.\n– Irakaskuntzako materiala diseinatzea, prestatzea eta argitaratzea, prestakuntzan erabiltzen den edozein euskarritan.\n– Aprobetxamenduaren, transferentziaren edo eraginaren ebaluazioarekin lotutako azterketak, erakundeak garatutako prestakuntzari buruzkoak.\nPrestakuntza ekintzetako bat, gutxienez, emakumeen eta gizonen berdintasunari buruzkoa izan behar da.\nEz dira inola ere diruz laguntzeko modukoak izango plan edo programetan aurreikusitako prestakuntza-ekintzetan parte hartzen duten pertsonen joan-etorri, mantenu-, egonaldi- eta ordezkapen-gastuak.\nHitzarmen honi Dirulaguntzei buruzko 38/2003 Lege Orokorra aplikatzen zaio, hitzarmenaren objektua bat baitator Legearen 2.1 artikuluak ematen duen dirulaguntzaren kontzeptuarekin. Aplikatzen zaio, halaber, 1/1997 Legegintza Dekretua, azaroaren 11koa, Euskadiko Ogasun Nagusiaren Antolarauei buruzko Legearen Testu Bategina onartzen duena. Horrez gain, garapen-araudia ere aplikatzekoa da.\nHitzarmen honetan ezarritakoa interpretatze eta aplikatze aldera, betiere kontuan izango dira honako definizio hauek:\na) Prestakuntza Beharren Analisia da pertsona batek lanpostua behar bezala betetzeko jakin beharko lukeenaren eta dakienaren arteko aldearen analisia.\nb) Prestakuntza-plan edo -programatzat hartzen da prestakuntza-ekintzen multzo antolatu bat, Euskal Autonomia Erkidegoko Administrazio Orokorreko eta haren erakunde autonomoetako langileen prestakuntza planifikatu eta antolatzeko irizpide orokorrei buruzkoa, otsailaren 19ko 30/2008 Dekretuan ezarritakoaren arabera (EHAA, 2008ko otsailaren 27koa).\nc) Prestakuntza-ekintzatzat hartzen da, oro har, langileei alderdi, eremu edo ezagutza-arlo jakin bati buruzko prestakuntza ematera bideratutako eragiketen multzoa. Prestakuntza-ekintzak ikaskuntzakoak edo informazioak izan ahal izango dira, otsailaren 19ko 30/2008 Dekretuaren 4. artikuluan ezartzen denaren arabera.\nd) Erakundearen langile-kopurua: erakundearen guztizko plaza-kopurua, onartutako azken aurrekontu-plantillaren arabera.\nZuzkidurak, gehienez, 45.000 euroko zenbatekoa izango du, Herri Arduralaritzaren Euskal Erakundeko aurrekontuan hitzarmen honen xederako ezartzen duen bezala 2019ko ekitaldirako. Sekzioa 43, programa 1216, zerbitzua 02, azpikontzeptua 41801, partida 001, Euskal Herriko Unibertsitateko prestakuntza-planak.\nLaugarrena.– Laguntza izapidetzea.\nUnibertsitateak prestakuntza-plan edo -programak betetzeak dakartzan gastuei aurre egin diezaien, hitzarmena sinatutakoan, hirugarren klausulan ezarritako zuzkidura osoaren ordainketa izapidetuko da. Ordainketa hori plan edo programaren aldez aurreko ordainketa izango da. Aldez aurreko ordainketa jaso baino lehen, Unibertsitateak ondoko agiriak aurkeztu beharko ditu:\na) Dirulaguntzak itzultzeko betebeharrak ordainduta dituela egiaztatzen duen agiria, Dirulaguntzei buruzko 38/2003 Lege Orokorraren 13. artikuluarekin bat.\nb) Zergen arloko betebeharrak eta Gizarte Segurantzarekikoak egunean dituela egiaztatzen duen agiria, indarrean dagoen araudiaren arabera.\n2019ko azaroaren 30a baino lehen, Unibertsitateak ondoko dokumentazioa emango dio IVAPi:\na) Finantzatzeko diren prestakuntza-plan edo -programak. Horiek, gutxienez, Eusko Jaurlaritzako Ogasun eta Herri Administrazio Sailaren otsailaren 19ko 30/2008 Dekretuan ezarritako edukia izan behar dute (EHAA, 2008ko otsailaren 27koa).\nb) Prestakuntza planaren oinarri den Prestakuntza Beharren Analisia, horretarako erabili den metodologia azalduta. Analisi hori IVAPek zehaztu duen Prestakuntza Beharren Analisiaren metodologietan oinarritu daiteke. Era berean, analisitik ondorioztatzen diren prestakuntzako ondorioak jasoko dira.\nc) Prestakuntza-eskaintzarekin batera hau erantsi behar da gutxienez:\n– Ekintzaren edo ekintzen deskribapena.\n– Beharrizanaren edo komenigarritasunaren justifikazioa.\n– Ekintzaren edo ekintzen kostua.\nd) Erakundearen langile-kopuruaren egiaztagiria: erakundearen guztizko plaza-kopurua, onartutako azken aurrekontu-plantillaren arabera.\nBosgarrena.– Betearazpen-maila justifikatu.\nHalaber, planaren edo programaren betearazpen-maila justifikatzeko, Unibertsitateak agiriok aurkeztu beharko ditu 2019ko azaroaren 30a baino lehenago:\n– Aurkeztutako prestakuntza-planaren edo -programaren betearazpenari buruzko txostena.\n– Erakundeak burututako prestakuntza-plan edo -programaren kostuari buruzko ziurtagiria, erakundeko barne-fiskalizazioaren arduradunak izenpetua.\n– Ziurtagiria, ondokoa adierazten duena: planak edo programak ez duela jasotzen, hitzarmen honetan esleitutako kopuruarekin batera, gehiegizko finantzaketa dakarren laguntzarik, kostuaren edo bete den planaren edo programaren zatiari dagokion kostuaren gainetik dagoen zenbateko batean.\nEgindako justifikaziotik ondorioztatzen bada prestakuntza-plana edo -programa ez dela bete edo zati batean bakarrik bete dela, ondorio den likidazioa egingo da, planaren betearazpen-maila eta kontura jasotako diru-kopurua kontuan hartuta. Gertatuko balitz erakundeak azkenean egokituko zaion zenbatekoaren gainetik dauden kopuru batzuk jaso dituela, itzuli egin beharko dira behar ez den bezala jaso diren kopuru horiek.\nUnibertsitateak bitarteko elektronikoz egin behar ditu prozedura honetako izapide guztiak ondoko egoitza elektronikoan: IVAPen webgunea, http://www.ivap.euskadi.eus, Sariak eta Laguntzak atalean.\nUnibertsitateak, prozedura honetako izapide guztiak bitarteko elektronikoz egiteko, Euskal Autonomia Erkidegoko Administrazio Publikoak onartzen duen edozein ziurtagiri elektroniko erabili ahal izango du.\nUnibertsitateak euskaraz edo gaztelaniaz aurkez dezake dokumentazio guztia. Prozeduran zehar, erakundeak hautatutako hizkuntza erabiliko da, Euskararen erabilera normalizatzeari buruzko azaroaren 24ko 10/1982 oinarrizko Legearen 5.2.a) eta 6.1 artikuluetan ezarritakoaren arabera.\nAurkeztu behar diren dokumentuek klausula hauetan ezarritako baldintzak betetzen ez badituzte, edo haien edukia nahikoa ez bada, Unibertsitateari jakinaraziko zaio hamar egun dituela eskabidea osatzeko edo akatsak zuzentzeko, eta adieraziko zaio, horrela egin ezean, eskaeran atzera egin duela ulertuko dela eta Administrazioa behartuta dagoela eskaera horri buruzko ebazpen adierazia ematera, bai eta jakinaraztera ere, Administrazio Publikoen Administrazio Prozedura Erkidearen 39/2015 Legearen 68.1 eta 21.1 artikuluetan xedatutakoarekin bat etorrita.\nSeigarrena.– Dirulaguntza esleitzea.\nZuzkidura Herri Arduralaritzaren Euskal Erakundeko zuzendariaren ebazpen batek esleituko du. Ebazpen horrek esleitutako diru-kopurua zehaztuko du, eta kopuru horri dagozkion kontzeptuak ere adieraziko dira. Ebazpen hori honako helbide elektroniko honetan argitaratuko da: http://www.ivap.euskadi.eus. Euskal Herriko Agintaritzaren Aldizkarian ere argitaratuko da.\nFinantzatutako kopuruak ezin izango du gainditu prestakuntza-plan, -programa edo jardueraren kostuaren ehuneko berrogeita hamar.\nZazpigarrena.– Euskal Herriko Unibertsitatearen betebeharrak.\nHitzarmen honen xedeak burutze aldera, Euskal Herriko Unibertsitateak, dirulaguntzaren onuradun den aldetik, Diru-laguntzei buruzko 38/2003 Legeak eta 1/1997 Legegintza Dekretuak, Euskadiko Ogasun Nagusiaren Antolarauei buruzko Legearen Testu Bategina onartzen duenak, ezarritako betebeharrak bete beharko ditu:\na) Dirulaguntzaren zio den prestakuntza-jarduna burutzea.\nb) IVAPi behar bezala justifikatzea baldintzak eta betebeharrak bete dituela, bai eta finantzatzeko den plan, programa edo jarduera egin duela ere.\nc) IVAPek egingo dituen egiaztapen jardueren mende egotea, bai eta Euskal Autonomia Erkidegoaren Aurrekontu Orokorraren kontura jasotako dirulaguntzetan, Kontrol Ekonomikoko Bulegoari dagozkion kontrol jardueren mende. Hori guztia Herri Kontuen Euskal Epaitegiaren berariazko araudian aurreikusten direnez gain.\nd) IVAPi aditzera ematea beste zernahi administrazio, erakunde publiko edo erakunde pribaturen batek xede bera duten dirulaguntzak, laguntzak, diru-sarrerak edo baliabideak eman dizkien.\ne) Zuzkidura esleitzean kontuan izan zen dena delako egoera objektiboa edo subjektiboa aldatu baldin bada, horren berri ematea IVAPi.\nEsleipena egiteko kontuan hartutako inguruabarretako bat aldatzen bada, gerta liteke horren ondorioz esleipen ebazpena ere aldatzea. Era berean, ebazpen hori eraldatzea eragin dezake beste administrazio batzuen edo erakunde publiko zein pribatu batzuen dirulaguntzak eskuratzeak eta, edozein kasutan, xede bera betetzeko beste zernahi diru-sarrera edo baliabide jasotzeak; baldin eta, ebazpen honen babesean emandako finantzazioarekin batera, finantzatu daitekeen edozein kontzepturen finantzaketan, kostuaren guztizkoaren gainetik dagoen zenbatekoa hartzen badute.\nf) Jasotako dirulaguntza ezagutarazteko, Dirulaguntzei buruzko 38/2003 Lege Orokorreko 18.4 artikuluan ezartzen diren neurriak hartzea.\ng) Laugarren klausulan ezartzen den eran, zerga-betebeharrak eta Gizarte Segurantzakoak egunean dituela egiaztatzea.\nZortzigarrena.– IVAPen betebeharrak.\na) Esleitutako dirulaguntzaren ordainketa izapidetzea hitzarmen hau izenpetutakoan.\nb) Euskal Herriko Unibertsitatearekin elkarlanean aritzea, prestakuntza-beharren analisi edo diagnostikoak efizientziarik handienarekin egin ahal izateko.\nc) Unibertsitateak aurkeztutako dokumentazioa aztertzea eta ebazpena ematea, laugarren klausularen azken paragrafoan ezarritakoa ere aintzat harturik.\nBederatzigarrena.– Esleitutako finantzazioari uko egitea.\nUnibertsitateak uko egin diezaioke, osorik edo partez, esleitu zaion dirulaguntzari. Uko-egitea idatziz jakinarazi beharko da, eta esleipenetik eratorritako eskubide ekonomiko guztiak edo uko-egiteari dagokion zuzkiduraren zatiari dagozkion eskubideak galtzea ekarriko du. Herri Arduralaritzaren Euskal Erakundeak, beti, onartu egingo du aurkeztutako uko-egitea.\nDiru-laguntzaren zio diren baldintzak ez direla bete egiaztatzen bada, Euskal Herriko Unibertsitateak jasotako zenbatekoa itzuli beharko dio Euskadiko Diruzaintza Orokorrari, dagozkion berandutze-interesekin. Hori guztia, ondoko arauekin bat: azaroaren 17ko 38/2003 Lege Orokorraren 37. artikulua, azaroaren 11ko 1/1997 Legegintzako Dekretuak onartutako Euskadiko Ogasun Nagusiaren Antolarauei buruzko Legearen testu bategina, eta abenduaren 17ko 698/1991 Dekretua. Bereziki, kasu hauetan itzuli behar da dirulaguntza:\na) Justifikatzeko eginbeharra ez betetzea.\nb) Laguntza lortzea horretarako eskatzen diren baldintzak bete gabe.\nc) Emandako helbururako gabe, esleitutakoa beste zerbaitetarako erabiltzea.\nd) Hitzarmen honetan ezartzen diren baldintzak ez betetzea.\ne) Legean ezartzen diren kontrol-jardunei ezezkoa ematea edo oztopoak jartzea.\nEskabidea aurkezten denetik hiru hilabete igarota Interneteko helbidean esleipen- ebazpenik argitaratu ez bada, Unibertsitateak ezetsitzat jo ahal izango du bere eskaera, Administrazio Publikoen Administrazio Prozedura Erkidearen urriaren 1eko 39/2015 Legearen 25.1.a) artikuluan ezarritakoarekin bat etorrita.\nHitzarmena sinatzen duten erakundeek jarraipen-batzorde bat sortuko dute, haietako bakoitzak izendatutako bina ordezkarik osatua, hitzarmena ondo betetzen dela begiratze aldera. Berariazko akordiorik ezean, Herri Arduralaritzaren Euskal Erakundeko ordezkarietako bat izango da batzorde horren buru, eta idazkari, aldiz, Unibertsitateak izendatutako ordezkarietako bat.\nBatzordeak eginkizun hauek izango ditu:\na) Hitzarmenean aurreikusitako ekintzen jarraipena egitea; elkar informatzea eta hartutako konpromisoak betetzea ahalbidetu dezaketen irizpideak eta moduak zehaztuta.\nb) Hitzarmenak interpretazio- edo exekuzio-arazorik izanez gero, konpontzen ahalegintzea.\nHitzarmen hau indarrean dagoen bitartean, jarduketei bide egokia emateko behar den guztietan bilduko da batzordea, alderdietako edozeinek hala proposatuta. Batzordearen bileren bertaratze-quorumak kide guztiak agertzea eskatzen du, eta aho batez hartuko dituzte kideek erabakiak.\nHitzarmen honetan Jarraipen Batzordearentzat espresuki jasotzen ez diren gaietan, 40/2015 Legeak, urriaren 1ekoak, Sektore Publikoaren Araubide Juridikoarenak, Atariko Tituluaren II. Kapituluaren Hirugarren Atalean arautzen duen kide anitzeko organoen araubidea aplikatuko da.\nHitzarmen honek administrazio-izaera du eta aplika dakiokeen antolamendu juridiko administratiboaren bidez arautuko da Hitzarmenaren interpretazioa eta garapena; zehazki, 40/2015 Legeak, urriaren 1ekoak, Sektore Publikoaren Araubide Juridikoarenak, xedatutakoaren arabera.\nAdministrazio publikoen kontratuei buruzko legeriaren aplikagarritasunari dagokionez, baztertuta geratzen da hura, 9/2017 Legeak, azaroaren 8koak, Sektore Publikoko Kontratuenak, 6.1 artikuluan xedatzen duenaren arabera.\nHitzarmen hau sinatzeak ez dakar esku hartzen duten alderdiek beren eskumenei uko egitea edo eskumen horiek aldatzea; hartzen dituzten konpromisoei dagozkien erantzukizunak bakarrik egiten dituzte bere.\nHamalaugarrena.– Izaera pertsonaleko datuen babesa.\nHitzarmen honek bultzatuta egiten diren jardueretan lortutako datu pertsonalak alde sinatzaileen ardurapeko fitxategietan gordeko dira, eta hitzarmen hau behar bezala betetzeko baino ez dira erabiliko. Bi alderdiek konpromisoa hartzen dute datu horiek indarrean dagoen araudian xedatutakoaren arabera erabiltzeko. Titularrak datuak eskuratu, zuzendu, ezeztatu eta tratamenduaren aurka egiteko eskubideaz balia daitezke dokumentu honetan jakinarazpen-ondorioetarako bi alderdiek emandako helbidean.\nIVAPi dagokionez, hitzarmen honetatik sortutako prestakuntza-ekintzetan jasotako datu pertsonalak erakunde horrek antolatutako prestakuntza- eta hobekuntza-ikastaroen fitxategian gordeko dira, eta lankidetza-jarduera horiek kudeatzeko baino ez dira erabiliko. Fitxategi honetan gordetako datu pertsonalen titularrak datuok eskuratu, zuzendu, ezeztatu eta tratamenduaren aurka egiteko eskubideaz balia daitezke, Herri Arduralaritzaren Euskal Erakundearen zuzendariaren aurrean.\nHamabosgarrena.– Hitzarmenaren indarraldia.\nHitzarmen honek sinatzen den egunetik 2019ko abenduaren 31ra bitartean izango du eragina, eta berariaz luzatzeko aukera egongo da, lehenengo klausulan ezarritako xedea burutu arte, hurrengo klausulan hitzarmena iraungitzeko ezarritako arrazoiren bat tarteko ez bada.\nHamaseigarrena.– Hitzarmena iraungitzea.\nHitzarmen hau arrazoi hauengatik indargabetu ahal izango da:\n1.– Alderdietako batek hitzarmenaren amaiera iragartzea, idazki bidez, hiru hileko aurrerapenarekin.\n2.– Bi alderdiak hitzarmena bertan behera uzteko ados egotea.\n3.– Hitzarmeneko klausularen bat ez betetzea.\nSinatzaileek azaldutako eta hitzartutako guztiarekin ados daudela adierazten dute, eta, dauzkaten eskumenez baliatuz, hitzarmen hau sinatzen dute, bi aletan, goian adierazitako lekuan eta datan.\nSinatuta IVAPeko zuzendaria kanpoan dagoelako (200/2012 Dekretuaren 8.2.f) artikulua; eta 40/2015 Legearen 13. artikulua).


2019ko Zabaldu laguntza programa | Laguntzak • barrixe\nEskaera aurkezteko epea oinarri hauek Euskal Herriko Agintaritzaren Aldizkarian argitaratu eta hurrengo egunean hasiko da eta 2019ko urriaren 31ko 12:00etan amaituko da edo erabilgarri dauden funtsak amaitzen direnean\nJatorrizko: EHAA - 78. zk., 2019ko apirilaren 25a, osteguna\nEnpresa horien esportazioak ez du bere orotarako fakturazioaren % 40 gaindituko, 2018. urtean.\nOnuraduna izan ahal izateko baldintzak dirulaguntzaren indarraldi osoan iraun beharko du.\nEzin daitezke onuradunak izan bitartekaritza lana baino ez eta/edo hirugarrenen produktuak banatu baino egiten ez duten enpresak.\nLaguntzetatik kanpo geratzen dira Europar Batasunaren barruko hurbileko merkataritzako eragiketak.\n– Jabetza industrialari lotutako gastuak eta homologazioak\n– Azokei lotutako gastuak\n– Sustapen gastuak


Unibertsitatean okupazioa ere bai | Borroka Garaia da!\nUnibertsitatean okupazioa ere bai\nPosted by kolaborazioak 22/02/2016\nBorroka garaia da! webgunerako kolaborazioa, egilea: GKZ ikasle asanblada\nEspazio huts baten berreskuratzea GKZ fakultatean.\nArrazoi ekonomikoengatik denbora luzez hutsik egon den espazio bat hartu du GKZko ikasle asanbladak Leioako UPVko Campuseko GKZ fakultatean ikasleriari espazioa eskaintzeko.\nHona hemen irakurketa:\nGela honen okupazioaren eta askapenaren bitartez GKZ fakultatea eraikitzen ari gara; esparru honetako botere harremanak borrokatzen ari gara hauek ikaslegoarentzat mesedegarriak bilakatzeko. Momentu hontatik aurrera adreilu hauen artean hezkuntza kritikoarentzat lekua dago; ikasketa kolektiboa burutu ahalko da; eta eraldaketaren bidean ipiniko dugu ikasleok espazio askatuaren potentzialitate osoa.\nLehen lauhilekoan ikasle mugimenduak burututako galdeketan, ikasleriaren gehiengoak ikasleon eta ikasleontzako espazioaren beharra adierazi zuen. Behar eta nahi hori praktikan ipintzen gaude hemen eta orain.\nEspazioaren birmoldaketan ipini beharko dugu indarren zati handia lehen une hauetan, baita unibertsitate esparruko autoritateen erasoak erantzuten. Baina edozein borroka herrikoiak duen norabidea hasieratik presente izan behar dugu. Unibertsitate publikoaren testuinguruan, klase zapaltzaileen hezkuntza sistema eta baloreen aurka jo behar dugu bereziki: lehiakortasunaren aurka eta lankidetzaren alde, patriarkatuaren aurka eta parekidetasunaren alde, jabetza pribatua borrokatuz eta kolektiboa eraikiz.\nIkasle arduratsu eta geldiezinak garen heinean gure ikasketa beharrizanak asetzeko eta eraldaketa nahiak gauzatzeko batu gara GKZ fakultateko plato hutsean. Pixkanaka, espazioak bizia izango du zuen laguntzarekin: fakultateko eta unibertsitateko ekimen herrikoiek bertan parte hartzeko aukera izango dute, eta ikasleok gure aisialdia eta formakuntza sustatzeko aukera dugu gaurtik aurrera.\nAste honetan zehar ekimen anitzeko egitaraua prestatu dugu: auzolana, musika eta poesia emanaldia, dokumentalak, eztabaidak, ikasle bazkariak eta beste hainbat ekintza. Martxa eta lagun arteko bazkariek sorrarazten diguten irribarrearekin espazio honen eraikuntzari ekingo diogu!\nPosted in: Euskal HerriaTagged: herri boterea, okupazioaPermalinkIruzkin 1\nOne thought on “Unibertsitatean okupazioa ere bai”\nGKZko ikasle asanblada -k dio:\n[Bideoa] @GKZasanblada -ren prentsaurrekoa gune okupatua aurkezteko:\n← Abian – Mercadillo libre de propuestas e ideas\nParlamentuko alfonbraren azpira begira →


Xabier Legorbururi - - Goiena.eus\nBeñardo Kortabarria 2016-11-26 00:00\nEz naiz ni komunikabideetako ping-pong gutunen zalea –hau da, aste honetan nire gutuna, hurrengoan zurea, eta buelta…–, baina aurreko astean Xabier Legorburuk idatzitakoaren inguruan pare bat gauza komentatu beharra daukat.\nAprobetxatuko dut aldez aurretik esateko ez diodala ping-pong partidari jarraipenik emango hemendik bi astera.\nKomentatzeko lehena, eta hau iritzia da: atari bereko bigarren eta hirugarren solairuetan bizi garela kontuan hartuta, Goienara gutunak bidaltzea baino, gauzak esateko modu zuzenago eta naturalagoak badituk ba! Ez al zaik horrela iruditzen, Xabier? Hala ere, eskubide eta askatasun osoa daukak hori horrela egitea edo ez egitea erabakitzeko; ni, aldiz, hire aurreko gutunak behartzen nau euskarri bera erabiltzera.\nBenetan komentatu nahi nuena, hire idatziaren pasarte hau: Alkatiaren idatzixan txakurren kakarik ez azaltzia idatzixa egitterakuan ez akordatzian ondorixua izan dala pentsatu nahi dot; aldiz, herriko hormetako pintaden aipamenik ez egittiaren arrazoia zein dan jakin nahiko nuke; izan be, honek garbitzeko eta berriz holakorik ez egitteko alkate deirik ez dot ikusi.\nHau da, esaldi horretan, hik heuk erabaki duk txakur-kakak aipatzea ahaztu egin dudala; eta, pintadak aipatzea, berriz, ez zaidala ahaztu, ez ditudala aipatu ezkutuko arrazoiren bategatik edo intentzionalitateren bategatik… Eta, galderak: zertan oinarritzen haiz hori horrela botatzeko? Zein intentziorekin egiten duk bereizketa hori?\nPintadek zikindu egiten dute. Jakina, baina pintada gehienen asmoa ez da zikintzea izaten, baizik eta salatzea, ezkutuan dagoen zerbait azaleratzea, aldarrikatzea… horregatik, ez dira bere horretan alderatzeko modukoak. Eta hori esaten dost, zikintzea eskubidea ez dela dioen batek. Honetaz hitz egiteko, lerro mugatu hauek eskaintzen dutena baino denbora eta toki gehiago behar denez, badakik non bizi naizen!


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Instalazioa eta mantenimendua (Lanbide Arloa)" topic_facet:"Elektrizitatea eta Elektronika (Lanbide Arloa)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" author_facet:"Navascués, Josemari"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Instalazioa eta mantenimendua (Lanbide Arloa) Proposatutako gaia: Elektrizitatea eta Elektronika (Lanbide Arloa) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Egilea: Navascués, Josemari\nAutomatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Galdaketa eta pulbimetalurgiaren bidezko produkzioa (Heziketa Zikloa). Goi maila Instalazioa eta mantenimendua (Lanbide Arloa) 1 Lanbide Heziketa 1 Linea automatizatuen muntaia- eta mantentze-lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) 1 Sistema automatizatuak (Modulua) 1 Sistema elektrikoak, pneumatikoak eta hidraulikoak (Modulua) Guztiak ikusi ... gutxiago ...


kritiken hemeroteka » Aspaldiko ongi etorririk beroena\n« Euskaldunen aberia | Aurrean papera eta atzean papera »\nSokratikoek ere badute ama / Andoni Egaña / Erein, 1989\nAspaldiko ongi etorririk beroena Josu Landa / Argia, 1989-10-22\nLerrook irakurtzen dituzunerako, ez duzu oraindik Andoni Egañaren liburua dendetan salgai aurkituko. Espero dut halere zure erosteko inpazientzia, kritika hau argitaratzeko izan dudana baino txikiagoa izatea. Nire inpazientzia horren kausantea liburuak sortutako inpresio ona izan da. Egañaren ipuinak bigarrenez errepasatuta, are inpazientzia haundiagoa. Estrainekoz murgildu literaturan eta baita halako liburu dotorez murgildu ere.\nBegibistakoa da Andoni Egañak, hein haundi batean, jolas modura planteatzen dituela ipuinak. Ahalmen narratibo haundiko egoera eta pertsonaiak asmatu, eta ahalmen hori esplotatzeko orduan ikuspegi ludiko batez idazten duela dirudi. Banaka trajikoak bihurtzen diren mementu dramatikoei uko egin gabe, umorez blaiturik desarroilatzen ditu narrazioak. Ironia finez mozorrozturik kritika-hari batzu ere tarteka antzeman daitezke zintzilik. Umorea eta dramaren arteko oreka hori da Egañaren estilo pertsonalaren azertu haundietako bat.\nGaitz da ipuinotan pertsona edota egoeren deskripzioak aurkitzea, gaiak derrigor hala eskatzen ez badu behintzat, eta halere kolore haundiko ipuinak dira. Pertsonaien nondik norakoa ez zaigu zuzenean azaltzen, egiten dutenaren bidez igertzen da. Esaldi luze eta korapilatuen zale ageri da, baina aise irakurtzen da. Detaile asko daude, liburu honen sekretua deskubritzearren bigarren irakurtaldira bultzatzen dutenak.\nLau ipuin biltzen ditu “Sokratikoek ere badute ama” liburuak. “Sokratesen mendekua”n, fotografo baten fisinomiarekiko zaletasuna gaisotasunaren mugetan dabil, indar gehiena protagonistak egiten dituen deskripzioetatik jasotzen duela. Neurosi horrek ingurukoen urruntasun zinikoan kausitzen du kontrapuntu umoretsua.\n“Sokorroko Ama”, gure arteko DYA eta Gurutze Gorriaren arteko lehiaren parodiatzat jo genezake, eta klabe ironiko hutsean iharduteak beharbada lau ipuinen arteko nekagarriena izatea erakartzen dio.\n“Itzalak” izenekoan, nostalgiari uzten zaio txanda, eta bromarako apenas lekurik dagoen. Haatik, ederrena dela esango nuke. Ironia errekurtso nagusi bezala erabili gabe ere, Andoniren trebetasuna da ageri.\n“Lautadako bortxatzailea”, lehen ipuinaren klabe beretsuak erabiltzen ditu, baina pertsonaia ez digu bestean bezain garden trasmititzen. Oraingo paranoikoa gaiso sexuala da, eta Ertzantzaren kontura barre bat baino gehiago eragiten du.\nOhar bat: hainbeste elkar hizketa eta abarreko espainolez agertzea, zertara datorren ez da oso ongi ulertzen. Kasu ia-ia guztietan funtsik gabekoa dirudi. Kromatismoan lagundu badezake ere, oraingo egoera anormalagatik dateke. Errekurtso horretaz hainbeste baliatzea errazkeria-itxura ematen du.\nTopikoa bihurtu daiteke Andoni Egañaren kasuan, bertsolaritzarekiko erlazioa eta haren liburuarekiko eraginaren leloa. Bada arrazoirik topikora jotzeko: bukaeren borobiltasuna, dozenaka lokuzio bertso zaharren mundutik jasotakoak, estrukturak eraikitzeko erraztasuna, erderakaden xarma izkutua esplotatzen jakitea… Baina badira ere topikora ez jotzeko arrazoiak: literaturan saiatu baina batere luzitu ez diren beste bertsolariren kasurik ere ezagutzen da. Berandu hasi zen Egaña bertsotan ikasten, eta puntako dabil. Berandu argitaratu du lehen liburua, baina zaila da elegantzia haundiagoz egitea. Idazle liburudun berri bati agur egin behar, beraz; aspaldiko ongi etorririk beroena.


Euskal komunikabideak elkarlanean Jalgi ekitaldian - Debagoiena - Goiena.eus\nEuskal komunikabideak elkarlanean Jalgi ekitaldian\nIrati Elortondo 2016-05-27 16:00\nAstelehenetik zapatura, Aiaraldeko eskualdean hainbat kontzertu, emanaldi, tailer eta ipuin kontaketa antolatu dituzte euskal kultura aurrera eramateko asmoz. Bederatzi herritan banaturik: Laudio, Amurrio, Urduña, Aiara, Orozko, Artziniega, Okondo eta Arrankudiagan.\nJaio berri den egitasmoa da Jalgi, Euskal kulturaren plaza ibiltaria lelopean, hain zuzen ere. Euskal Herri osoko komunikabideen laguntzarekin, Gotzon Barandiaran antolatzaileak gogotsu dihardu lanean etorkizunean euskal kulturak indar handiagoa izan dezan: ''Oso egoera prekarioan ari dira gehienak, eta hauek ere indar handia behar dute. Batzuk sarituak izaten dira, eta beste batzuk erabat baztertuak. Gaztelaniaz edo frantsesez ari diren egunkariek indar handiagoa izango dute eta horri ere aurre egiteko beharrezkoa ikusten ditut bailarako komunikabideak.''\nEkitaldi gehiago antolatuta eta aurrera jarraituta egoera guztiz normalizatua izan daitekeela azpimarratu du Gotzon Barandiaran: ''Horrek ekarriko luke euskal kultur sortzaileok etengabe gure kultura aldarrikatzen ez egotea. Sortzen ari garena geurea dela, euskaraz dela eta gure herria eta kultura aurrera eramatea beharrezkoa dela.''\nUrduñan, Esne Beltza taldeko kide Xabi Solano gaztetxean arituko da 19:00etan. Eta 21:00etan, berriz, Izar Mendigurenek eta Miren Amurizak herriko kaleetan zehar bertso-poteoan jardungo dute. Zapatuan, Gorka Urbizu, Hesian, Anari eta Garilak 26 erromeria taldeak kontzertua eskainiko dute 18:30etik aurrera.\nHorrez gain, Ruper Ordorika oñatiarrak Amurrion eskainiko du gaur kontzertua 21:30ean bere taldearekin batera. Ruper Ordorikak euskal kultura suspertzeko egitasmo paregabea dela dio, azken urteotan eboluzio bikaina egon baita.\nNola sentitzen zara Jalgi ekitaldiko parte izanda?\nAnbizio handia dago atzean eta uste dut ekitaldia amaitu arte itxaron beharko dugula emaitza baloratu ahal izateko. Baina primeran iruditzen zait, egitasmoak euskal kultura sustatzen du eta sortzaileontzat ezinbestekoa da.\nNola sustatu beharko genuke euskal kultura?\nEgia esan, mota hauetako ekitaldiek aurrera jarraitzen laguntzen dute, eta hori da garrantzitsuena. Komunikabideen egitasmoa ere eskertzekoa da. Goienak egiten duena txalotzekoa da, astero-astero prentsa jarraitua argitaratzea; horrek ere suspertzen du euskal kultura.\nNola dihardu euskal kulturak eta nola eboluzionatu du?\nNik guztia ederto ikusten dut, garai ilunagoak bizi izan baititut, eta esango nuke askoz hobeto gaudela. Gutxiengoa garenez gero kontuak atera beharko ditugu eta ahal den heinean aurrera jarraitu.


Susak Harkaitz Zubiriren lehenengo nobela, �Etxekalte�, kaleratu du - GARA\nSusak Harkaitz Zubiriren lehenengo nobela, �Etxekalte�, kaleratu du\nSusak argitaratuta, liburudendetan dago jada, Harkaitz Zubiriren (Donostia, 1977) lehenengo nobela, «Etxekalte». Argitaletxe berak plazaratu zuen, duela bost urte, Zubiriren aurreneko liburua, hainbat narraziok osatutako «Zakur zale».\nOraingo honetan, bizitza gurutzatuak kontatzen ditu Harkaitz Zubiriren nobelak. Krisi ekonomiko eta sozial garaian krisi pertsonal eta intimoetan trabatu direnek ihes egin nahi diote porrot gordinari, kosta ahala kosta.\nIzan ere, liburuak ondo ez dabilen Anaitasuna enpresako gorabeherak kontatzen dizkigu. Enpresako kontuak zehazki nola dauden inork ez daki, baina arazoak eta zurrumurruak zabaldu direnez gero, lorrintzen ari dira langileen arteko harremanak.\nHor tartean, eta nobela beltzaren ezaugarriek tindatuta, agertuko dira sindikalistekiko ika-mikak eta pertsonaien arteko bikote zein familia arazoak.


Irekia Eusko Jaurlaritza - Gobierno Vasco :: NEKAFIN, 50 milioi euro erabilgarri bertako ardoaren, sagardoaren eta garagardoaren sektoreetarako\nNEKAFIN, 50 milioi euro erabilgarri bertako…\n\n\n160720_NEKAFIN_02.jpeg Iturria: Irekia\n\n160720_NEKAFIN_04.jpeg Iturria: Irekia\n\n160720_NEKAFIN_03.jpeg Iturria: Irekia\n\n160720_NEKAFIN_05.jpeg Iturria: Irekia\n\n160720_NEKAFIN_06.jpeg Iturria: Irekia\n\n160720_NEKAFIN_07.jpeg Iturria: Irekia\nEusko Jaurlaritzak, ELKARGIk eta Finantzen Euskal Erakundeak (FEE) zirkulatzailearen finanketa lerro bat abian jarri dute ardoa, sagardoa eta garagardoa artisau eran egiten dutenen sektorerako.\nNEKAFIN, finantzaketa tresna berria, gehienez 1.500.000 milioi eurora arte finantzatzeko eragiketako, 7 urtean itzultzeko (gabealdiko 3 urte sartuta)\nMaileguak kapital zirkulatzailearen premiak asetzeko erabili behar dira, eta ezingo dira nekazariei erositako produktuen prezioa edo bolumena aldatzeko erabili\nNEKAFIN finantza tresna 50 milioi eurorekin gaitzeko Ekonomiaren Garapeneko eta Azpiegituretako sailburu Arantxa Tapiak eman duen Agindua argitaratu da EHAAn. Zirkulatzaile lerro horretan parte hartu dute ELKARGIk eta Finantzen Euskal Erakundeak eta COVID-19aren inpaktuagatik Euskadiko edarien sektoreak duen egoera zaila arintzeko balio du.\nEusko Jaurlaritzak, HAZI Fundazioaren bitartez, edarien sektoreari laguntzeko hainbat ekimen abiarazi du, eta ezohiko laguntza finantzario hau da horietako bat, beste batzuekin batera, hala nola sektorearen lehiakortasuna areagotzeko ekimena, posizionamendurako eta salmentarako ekintzak indartzekoa eta Euskadiko upategi eta ardoak sustatzeko ekintza berriak martxan jartzekoa. Ekimen horiek berriki egin den bilera batean aurkeztu zitzaizkion sektoreari, eta bilera horretan ere erabaki zen sustapen kanalak indartzea, euskal upategietako produktuak salmenta eta posizionamendu bide berrien bitartez bistaratzen utziko duten ekintzak eginez, berriki eratu den ARDOA Basque Wine Officek koordinatuta eta finantzatuta.\nNEKAFIN - 50 MM-ko laguntza finantzarioa\nNEKAFIN tresna, zeina 50 milioi eurorekin zuzkitu baita, mailegu amortizagarria da, eragiketa bakoitza gehienez ere 1.500.000 eurora arte finantzatzeko.\nMaileguak kapital zirkulatzailearen premiak asetzeko erabili behar dira, premia horiek edozein direla ere, eta ezingo dira nekazariei erositako produktuen prezioa edo bolumena aldatzeko erabili. Zirkulatzaile premia maximoak kuantifikatzeko, 2020ko ekitaldiko jarduera maila hartu da adierazle. Maileguaren gehieneko zenbatekoa kalkulatzeko, berriz, eskatzaileak prozesatzea aurreikusten duen tokiko lehengaiaren bolumena eurotan adierazitako modulu batekin biderkatuko da, zenbateko hauen arabera:\nErrioxa JIKren babespeko mahatsa: 2,2 euro kiloko.\nArabako Txakolina, Bizkaiko Txakolina eta Getariako Txakolina jatorri izendapenen babespeko mahatsa: 3,5 euro kiloko.\nEuskal Sagardoa JIren babespeko sagarra: 3,5 euro kiloko.\nEuskal Autonomia Erkidegoan ekoizten den malta-garagarrez egindako garagardoa: 5 euro litroko.\nInteres tasaren modalitatea aldakorra izango da, urteko Euriborraren kostuarekin gehi %50arekin, gehienez ere 7 urtean finantzatzeko, gabealdiko 3 urterekin.\nELKARGIk bermatuko ditu maileguen %100, eta berme horrek, nominalaren %0,50aren formalizazio komisioaren kostua ez ezik, ekitaldiaren hasierako urteko saldo biziaren %50eko kostua ere izango du urtean. 200.000 euro baino gutxiagoko maileguetan, behin bakarrak likidatuko da, eta aurretiaz. Era berean, abalak ELKARGIren bazkide izaera onartzeko obligazioa dakar berarekin, eragiketaren zenbatekoaren %4aren balioa duten partaidetza sozialak harpidetuta eta ordainduta, mailegua likidatzen unean bueltatu ahal izango dena.\n160720_NEKAFIN_06.jpeg 6 MB (jpeg)\n160720_NEKAFIN_02.jpeg 6 MB (jpeg)\n160720_NEKAFIN_04.jpeg 7 MB (jpeg)\n160720_NEKAFIN_03.jpeg 7 MB (jpeg)\n160720_NEKAFIN_05.jpeg 6 MB (jpeg)\n160720_NEKAFIN_07.jpeg 8 MB (jpeg)\nJosu Sánchez, presidente de ELKARGI SGR


Maren Belastegiren agurra, lau urtean UEMAko lehendakari izan ondoren | UEMA - Udalerri Euskaldunen Mankomunitatea\nHasiera » iritzia » Maren Belastegiren agurra, lau urtean UEMAko lehendakari izan ondoren\n2015(e)ko irailak 29 iritzia Erantzunak desaktibatuta daude Maren Belastegiren agurra, lau urtean UEMAko lehendakari izan ondoren sarreran\nLau urte eman ditu Maren Belastegi bergararrak UEMAko lehendakaritzan. Larunbat honetan, ordea, batzar orokorrean Zuzendaritza Batzorde berria eta lehendakari berria hautatuko ditu Udalerri Euskaldunen Mankomunitateak eta, beraz, azken egunak ditu karguan Belastegik.\nInfo7 irratiari egindako adierazpenetan, atzera begiratu, lau urteotako jarduna gogoratu eta helduko direnek izango dituzten erronkak aipatu ditu, hurrengo lehendakariari lekukoa eman aurretik.\nIrudi honen gainean klik eginda entzun daiteke audioa.\nHona, berriz, audioaren transkripzioa:\nMaren Belastegi: “lege-babesa falta zaigu euskaldunoi, ofizialtasuna erabatekoa eta benetakoa izan dadin. Hori bermatzeko lan egitea izango da, besteak beste, Zuzendaritza Batzorde berriaren eta lehendakari berriaren lehenengoetako erronka”\nUdalerri Euskaldunon Mankomunitatearentzat, 2011-2015 legealdiko azken astea da honakoa. Gaur egun 73 udalerri biltzen ditu bere baitan UEMAk, eta behin udalerri horiek UEMArako ordezkariak hautatuta, batzar orokorra egingo dugu larunbat honetan, Azpeitiko San Agustin kulturgunean.\nZuzendaritza Batzorde berria hautatuko dute bertan hautetsiek, eta baita hurrengo lau urteotan UEMAren lehendakaria izango dena ere. Lau urteko ibilbidearen ondoren, kargua uzteko eta beste norbaiti lekukoa emateko ordua heldu zait, beraz.\nLau urtean, asko aldatu da UEMAren jarduna. Euskararen arnasgune txikienetatik sortu zen udalerri euskaldunen mankomunitatea, eta gaur egun ere herri txikiek garrantzia handia dute UEMArentzat, eta herri horiei zerbitzu berezitua eta hurbila eskaintzen zaie. Bermeo edota Bergara bezalako herri handiagoak ere heldu ziren geroago, eta aste honetan amaitutzat emango dugun legealdian, berriz, Oñati, Tolosa edo Zarautz bezalako herrien sarrerarekin, UEMAren funtzioaz, zerbitzuez eta ildoaz hausnarketa egin behar izan dugu.\nBetiko norabidea argi izanda, euskaraz bizitzeko eskubideari sendo eutsi eta euskaratik eta euskaraz bidea eginez, hizkuntza politika aitzindaria eta ausarta izan du UEMAk azken urteotan ere. Eta horren aurrean, ez da kasualitatea, Espainiako Gobernu Ordezkaritza izan dugu, euskaraz bizitzeko eskubidea mugatu eta oztopoak jarriz, udalak auzibidera eramanez eta salaketak eta helegiteak pilatuz udalerrietan eta abokatuen mahaietan.\nAzken asteotan albiste onak ari zaizkigu heltzen epaitegietatik, euskara hutsean aritzeko aukerari ateak zabalduz, udalerri euskaldunen aldeko epaiekin. Oraindik, ordea, lege-babesa falta zaigu euskaldunoi, ofizialtasuna erabatekoa eta benetakoa izan dadin. Hori bermatzeko lan egitea izango da, besteak beste, Zuzendaritza Batzorde berriaren eta lehendakari berriaren lehenengoetako erronka.\nOngi etorriak, beraz, larunbatetik aurrera Udalerri Euskaldunen Mankomunitatea gidatuko duten hautetsi guztiei. Badute lana. Soberan. Besteok, bitartean, beste egiteko batzuetara itzuliko gara. Ohorea izan da bide honetan hainbat euskaltzalerekin batera ibiltzea. Atzera begiratu, eta bidean lagun izan ditudan guztiei eskerrak ematea besterik ez zait geratzen. Beste bide batzuetan ikusiko gara aurrerantzean, gelditzeko asmorik gabe.\nAurreko albistea ‘Emari’, UEMAren agerkari berria, hilean behin\nHurrengo albistea‘Euskaraz bizi nahi dut’ lehiaketako film labur onenak UEMAko herrietan izango dira ikusgai


00:34, 5 iraila 2020ko berrikusketa\n215 bytes removed , Duela 1 urte\n11:44, 18 apirila 2020ko berrikusketa (aldatu)\nKepaLarrañaga (eztabaida | ekarpenak)\n00:34, 5 iraila 2020ko berrikusketa (aldatu) (desegin)\nDiru-papera [[Txinako Herri Errepublika|Txinan]] sortu zen VII. mendean, baina ez zen ofizialki erabili 812. urtera arte ([[Siglo IX|IX. mendea]]). Biztanleen artean merkataritza erraztuko lukeen kanbio-bide bat bezala sortu zen.\nXIII. mendean, [[Marco Polo|Marko Polo]] izeneko herritar veneziar batek bidaia luze bati ekin zion [[Txinako Herri Errepublika|Txina]]<nowiki/>ra. Gertaera berezi horrek ospetsu egin zuen. Bidaia horretan egindako oharrek Mendebaldean txanpon-paperaren [[Ekoizpen (argipena)|ekoizpen]]<nowiki/>ari eta erabilerari buruz dauden lehen erreferentziak biltzen dituzte. Paper hori [[Europa|Europan]]n garai hartan nagusi ziren baldintzetarako ordainketa ulertezina zen. [[Marco Polo]]<nowiki/>ren garaikideentzat, informazio horrek [[fantasia]]<nowiki/>zkoa eta sinesgarritasunik gabea zirudien. [[Esploratzaile]] ezagunaren baieztapenak urte batzuk geroago baino ezin izan ziren egiaztatu, [[Ming dinastia|Ming.3 dinastiak]] XIV. mendean jaulkitako billeteekin. Txinatarrek diru hegalaria deitu zieten bileteei pisu txikia zutelako eta eremu handi samarrean ibiltzeko erraztasunagatik. X. mende inguruan oso ondo egituratutako zirkulazio-sistema zuten. Txanpon-papera existitzen hasi eta gutxira, ordainbide horren faltsutzaile saihestezinak agertu ziren. [[Artxibo (argipena)|Artxibo]] batzuek arazo horren aurka Txinako agintariek egin zuten borroka deskribatzen dute. Aplikatutako zigorrak ez ziren txikiak eta faltsukeria heriotzarekin zigortzen zen.\n[[Urre|Urrezko]]zko eta [[Zilar|zilarrezilar]]re<nowiki/>zko txanponak faltsutzea ez zen hain errentagarria. Bileteak papera besterik ez dira, eta, beraz, [[iruzur]]<nowiki/>rerako pieza erakargarriak dira. Hori dela eta, bankuek [[segurtasun-neurri]] batzuk hartzen dituzte. Gaur egungo bileteak paper bereziarekin egiten dira, [[Kotoi|kotoizkokotoi]]zko [[zuntz]] luzeak erabiliz eta inprimatzeko teknika konplexuekin. Askotan, paperaren konposizioan lihoa, kotoia edo beste ehun-zuntz batzuk sartzen dira. Zenbait herrialdek, hala nola Australiak, Mexikok, Brasilek, Paraguaik, Txilek, Guatemalak, Zeelanda Berriak eta Hong Kong-ek, [[Polimero|polimerozkopolimero]]zko bileteak sortzen dituzte, erabili bitartean erresistentzia handitzeko. Gainera, hainbat [[holograma]]-mota txertatu dira, eta ezaugarri horiek oso zailak dira inprimatzeko teknika normalekin erreproduzitzeko.\nBileteek abantaila naturala dute txanponekiko, arinagoak dira baina gutxiago irauten dute. [[Banku zentral|Banku Zentral]]<nowiki/>ek jaulkitako bileteek arrisku teorikoa zuten [[urre|urrez]]z eta zilarrez babestuta zeudenean. Bileteak eta txanponak [[Inflazio|inflazioareninflazio]]aren mende daude. Txanponek irauten duten bitartean, metalezko txanponak sute batean urtu edo ehunka urtez itsasoaren azpian egon arren, errekuperatzen direnean balio bera dute. [[Naufragio|Naufragioetatik]]etatik berreskuratutako urrezko txanponek ia jatorrizko itxura guztia dute, baina zilarrezko txanponak poliki-poliki okertzen dira.\nDiru-paper bat egunero izan duen [[Higadura|higaduragatikhigadura]]gatik ateratzen da zirkulaziotik . Bileteak sailkatzeko makina batetik igarotzen dira beren benetakotasuna eta zirkulatzeko gaitasuna zehazteko. Zirkulatzeko gai ez direla esan daiteke, gastatuta, zikinak, hondatuta, [[Mutilatu|mutilatutamutilatu]]ta edo puskatuta badaude. Egokiak ez diren bileteak Banku Zentralera itzultzen dira, linean modu seguruan suntsi daitezen, abiadura handiz bileteak sailkatzeko makinen bidez. Makina horiek zeharkako [[Birringailu|birrintzeko]] gailu bat erabiltzen dute, P-5 segurtasun-maila duen papera birrintzeko makina baten antzekoa (30 mm² baino gutxiagoko piezak), DIN 66399-2 arauaren arabera. Horrela, biletea 500 pieza txikitan suntsitzen du eta berreraikitzea sahiesten du,bilete askoren zatiak nahastuta daudelako.\n== Eusko (Euskal Moneta) ==\n'''Euskoa''' [[Euskal Moneta]] erakundeak jaulkitako [[Euskal Herria|Euskal Herriko]] [[Tokikotokiko diru|tokiko dirua]]a da, [[Ipar Euskal Herria|Ipar Euskal Herrian]]n eta [[Nafarroa Garaia|Nafarroa Garaian]]n erabiltzen dena. Diru hori [[2013|2013ko]]ko [[Urtarrilarenurtarrilaren 31|urtarrilaren 31n]]n jaio zen, Euskal Moneta Ekologiko eta Solidarioa Sortzeko Elkartearen eskutik. [[2013|2013an]]an 370 saltokitan erabilgarri da.\nEuskoa zentimotan zatitzen ez den dirua da, eta [[Euro|euroareneuro]]aren balio bera du. Hala, erabiltzerako orduan, produktu baten prezioaren euro osoak euskoekin ordain daitezke, baina zentimoak [[Euro|eurotaneuro]]tan ordaindu behar dira. Adibidez, 3,50 euroko produktu bat '''3 eusko''' eta '''50 euro-zentimo'''ren truke eskura daiteke.\nTokiko diruaren erabilera bultzatzea helburu, dirua [[Euro|eurotikeuro]]tik eta euskora aldatzean 1 € = 1 EUSKO trukea aplikatzen da. Aldiz, euskotik eurora diru aldaketa egitean, balioaren % 5 kenduko zaio, hau da, eusko baten truke 0,95 euro eskuratuko ditugu. Hala, euskoa dirutzat erabiltzen jarraitzea bultzatu nahi da.\nBilete formatuan jaulkita, 1, 2, 5, 10 eta 20 euskoko billeteak daude. Ez dago [[txanpon]] formaturik.\nBileteen disenuak Ramuntxo Partarrieuk eginikoak dira, Bob Edmek egindako argazkien gainean. Argazkiotan [[Euskal Herria]] edota [[Euskara|euskararekineuskara]]rekin lotura duten irudiak ageri dira:\n* '''1 eusko'''ko biletea [[Urdin|urdinaurdin]]a da, eta [[txalaparta]] ageri da.\n* '''2 eusko'''ko biletea [[Gorri|gorriagorri]]a da, eta [[Euskal dantzak|euskal dantzen]] irudia darama.\n* '''5 eusko'''ko biletea [[Gris|grisagris]]a da, eta Iparraldeko [[nekazaritza]]-lurraren irudi bat erakusten du.\n* '''10 eusko'''ko biletea [[Hori|horiahori]]a da, eta irudian [[Arbel|arbelaarbel]]a ikus daiteke, ''NOR NORI NORK'' euskarazko aditz sistema mota idazten ari den emakumezkoarekin.\n* '''20 eusko'''ko biletea [[More|moreamore]]a da, eta irudian [[industria]] guneko [[Garabi|garabiakgarabi]]ak daude.


Uztailaren 4a. 245 urte, AEBetako independentzia Deklaraziotik eta euskaldunekin duen loturatik Uztailaren 4a. 245 urte, AEBetako independentzia Deklaraziotik eta euskaldunekin duen loturatik\nHome Gizartea Politika Uztailaren 4a. 245 urte, AEBetako independentzia Deklaraziotik eta euskaldunekin duen loturatik\nUzt 4, 2021\nUrteetan zehar hainbat aldiz bildu ditugu AEBen independentziaren eta euskaldunen arteko harremanari buruzko informazioak.\nPirinioen amaieran bizi den herri txiki horren eta Ipar Amerikan, munduan garai berri baten hasiera markatzen zuten askatasunaren eta herritarren printzipioen pean eraikitzen ari zen errepublikaren artean dezake harreman estua egotea zaila badirudi ere. Baina badago.\nHarreman hori bi pertsonaiaren inguruan gauzatzen da: John Adams, AEBetako Guraso Fundatzaileetako bat, Independentzia Adierazpenaren egilekidea eta AEBetako bigarren presidentea; eta merkatari bilbotar bat, Diego de Gardoki.\n1779an, John Adams Europara joan zen bere bi seme-alabekin batera, Britainia Handiaren eta Ipar Amerikako antzinako kolonia matxinoen artean bake-itun bat negoziatzera, Ipar Amerikako Estatu Batuak osatzen ari zirenen artean. Bidaia malkartsua izan zen, eta El Ferrol eta Baiona (Lapurdiko hiriburua) arteko bide luzea egin behar izan zuen neguan. 1779ko abenduaren 8an El Ferroletik atera zen eta, Iberiar Penintsula osoa zeharkatu eta Euskal Kostaldeko zati handi bat zeharkatu ondoren, Baionara iritsi zen 1780ko urtarrilaren 23an.\nBere egunkarian eman zuen bidaia horren berri, haren zati handi batean jasan zituen zigorrak kontatzen ditu, eta hori euskal lurraldean sartzean nola aldatu zen.\nJohn Adamsen bidaia Iberiar Penintsularen iparraldetik (lerro jarraitua) eta Done Jakue bideko bide nagusia (lerro urdina) (Aitor Delgadoren mapa)\nBilbon bost egunez egon zen (1780ko urtarrilaren 15etik 20ra), eta han Diego de Gardoquirekin egin zuen topo. Bilboko merkatari bat zen Diego de Gardoqui, blokeo ingelesa hausteko eta amerikar aberkideentzat (Gardoquik berak definitu bezala) armak, munizioak eta hornidurak garraiatzeko lan garrantzitsua egiten ari zen. Euskal lurraldean eta portuetan zehar kanalizatuta, kargamentu sekretuek 30.000 moskete, 30.000 baioneta, 51.314 moskete-bala, 300.000 hautsezko liberak, 12.868 granada, 30.000 uniforme eta 4.000 kanpaina-karpa izango dituzte.\nArmada kontinentaleko tropak metropoliaren aurkako hamahiru kolonien borrokan garaipenerako funtsezko laguntza eta, beraz, independentzia lortzeko.\nBilbo, 1764. urtea. Orduan, orain bezala, Bostonek Bilboren bikoitza zuen gutxi gorabehera\nAdamsek berak dioenez, Gardoquík euskaldunen eta haien erakundeen gobernu-sistemari buruz irakatsi zion. Gainera, euskal lurraldeetako hamar eguneko egonaldian, AEBetako presidente izango denak berak, «foru-errepublika» (berak nola definitzen duen bere idazkietan) horren ezaugarri batzuk ezagutu ahal izan zituen.\nBidaia hartaz eta euskaldunen lurraldean izandako esperientziez jasota geratzen dira bere egunkarian, gaztelaniaz argitaratuta, eta bere liburuko kapituluetako bat A Defense of the Constituions of the United States (itzulpen automatikoa) liburuan (Londresen 1787an argitaratua).\nTestu bietan azaltzen du bizkaitarren (garai hartan Araba, Bizkaia eta Gipuzkoako euskaldunei deitzeko moduetako bat) gobernu-modutik zer gustatu zitzaion, eta zer gustatu zitzaion gutxien.\nHalaber, Bilbotik Samuel Huntingtoni, Filadelfiako Kongresuko lehendakariari, bidalitako gutunean ere jaso zituen izandako pertzepzioak:\n«Espainiako probintzia libreei buruz hitz egitea harrigarria iruditu daiteke, baina hain da harrigarria… bidaiari batek bere aurpegietan, jantzietan, airean eta hitz egiteko modu arruntean ere hautematen duenez, Espainiako nazioa eta erregeak herri honen antzinako askatasunak errespetatzera bultzatu ditu, errege bakoitzak, tronura igotzean, Bizkaiko legeak begiratzeko zin egin duen arte.».\nBidaiari eta euskaldunen lagun honi buruz idatzi ditugun artikulu guztietatik, Euskal Herrian zehar pasatzeak AEBetako bigarren presidentea izango zenaren (eta John Quincy Adams semearekin bidaiatzen zuen, AEBetako seigarren presidentea izango baitzen) eta handik atera zituen ondorioen ikuspegi argia ematen diguten bi gomendatzen ditugu. Vince J. Juaristik, Elkon (Nevada) jaiotako ondorengo batek, sinatu du bat. Bestea Mike Robinson-en artikulua da. Gure herrialdeko egonaldia aprobetxatuz, Untzi Museoa bisitatu du eta argi uzten digu han aurkitu duenak ikaragarri hunkitu duela.\nAmerikar ametsaren euskal sustraiak deskubritzen\nNorbaitek interesa badu ere. horrela hasten da AEBen independentzia-deklarazioa, John Adams gurasoetako bat, Thomas Jeffersonekin batera.\nKONGRESUAN, 1776ko uztailaren 4an.\nAmeriketako hamahiru Estatu Batuen aho bateko adierazpena,\nGiza gertaeretan herri batentzat beste bati lotu dioten lotura politikoak desegitea beharrezkoa denean, eta Lurreko nazioen artean bereizitako postua hartzea, naturaren legeek eta Jainkoak natura horretatik ematen diotena bezalakoa, gizateriaren iritziarekiko errespetu justuak bereizketara bultzatzen duten arrazoiak adieraztea eskatzen du.\nAgerikotzat jotzen ditugu egia horiek: gizon guztiak berdinak direla; beren sortzaileak besterendu ezin diren zenbait eskubide ematen dizkiela; horien artean daudela bizitza, askatasuna eta zoriontasunaren bilaketa; eskubide horiek bermatzeko, gobernuak eratzen direla gizonen artean, eta botere legitimoak gobernatuen baimenetik eratortzen direla; gobernu modu bat printzipio horien suntsitzaile bihurtzea nahi duenean, herriak eskubidea du hura erreformatzeko edo indargabetzeko, eta bere oinarriak printzipio horietan oinarrituko dituen gobernu berri bat eratzeko, eta bere botereak antolatzeko, haiei beren segurtasuna eta zoriontasuna sortzeko aukera eman diezaien. Zuhurtasunak, jakina, orain dela denbora asko ezarritako gobernuak arrazoi arin eta iragankorrengatik ez aldatzea gomendatuko du; eta, horren arabera, esperientzia guztiak erakutsi du gizateria prest dagoela sufritzeko, gaitzek jasaten dituzten bitartean, justizia egiteko, ohituta dagoen modua ezabatuz baino. Baina helburu bera nahi duten abusu eta usurpazio askok erabateko despotismoan jartzeko izendapena agerian uzten dutenean, haien eskubidea da haien betebeharra, gobernu hori desegitea eta etorkizuneko segurtasunerako babes berriak ematea.\nPrevious articleNazioarteko bi aintzatespen berri Bizkaia Talent-i eta «Euskal Talentuaren Bilakaera 2021» urteko txostenari\nNext articleEuskal dantza Kontxan, Eskoziako gaita baten soinuarekin


Atari Soro pilotalekuko irisgarritasuna hobetzeko proiektua lizitaziora atera dute - Urola Kostako Hitza : Urola Kostako Hitza\nAtari Soro pilotalekuaren irisgarritasuna hobetzeko proiektua lizitaziora atera du Aizarnazabalgo Udalak. Guneak ez ditu irisgarritasun legeak eskatzen dituen baldintzak betetzen, eta bertan kirol, kultur, hezkuntza eta gizarte erabilera ugari egiten direla eta sartzeko hainbat eskailera igaro behar direla kontuan izanda, sarrera berri bat egitea pentsatu du udalak. Atzeko kaletik frontis ondora joango litzateke sarrera berri hori. 100.458,72 euroko aurrekontua izango dute lanek, eta obraren iraupena bi hilabetekoa izango da. Lanak aurtengo udan egitea da udalaren asmoa.


Beti Jai Alai taldeak 'Euskal Herria Sokan' ikuskizuna eskainiko du igandean Arriagan — dantzan.eus\nHemen zaude: Hasiera › Hemeroteka › Beti Jai Alai taldeak 'Euskal Herria Sokan' ikuskizuna eskainiko du igandean Arriagan\nBeti Jai Alai taldeak 'Euskal Herria Sokan' ikuskizuna eskainiko du igandean Arriagan\nBasurtuko auzotarren grinetik sortutako taldea da Beti Jai Alai. Euskal dantzarekin zerikusi duen "guztia" ikasi eta erakustea helburu duena. Igandean, taldeak ilusio handiz prestatu duen erakustaldia eskainiko du Arriagako oholtza gainean.\nDantzaren egitura hori hari nagusitzat hartuz, "gure probintzia bakoitzeko dantza nagusiak" aurkeztuko dituzte. Ikuskizun honekin, "gure herriak garatu eta gorde dituen dantza tradizionalen barietate eta edertasun guztia azaldu nahi da; hau da, herrialdeko hainbat herritako dantza-zatiak elkartuz sorta bat egin nahi da; azken batean, gure folklorearen aberastasunaren ikuspen bat eskaini".\nZona bakoitzak ikuskizunari bere berezitasuna islatuko duten paisaiak gehituko dizkio, azkenean, "guztion artean, Soka dantza berezi bat lortzeko". Horrela, talde bakar bat osatuz, probintzia guztietako dantzariek amaierako Soka dantza edo Esku dantza osatuko dute, Euskal Herri osoa soka handi eta bakar batean elkarturik azalduz.\nArgazkia: Beti Jai Alai


EHBildu: "Inguruko herritarren eta Gipuzkoa osoaren osasuna dago jokoan" - Zubieta - Noaua.eus\nNoaua Aldizkaria 2020-06-25 16:00\nMaiatza hasieran Zubietako Arkaitzerrekan izandako amoniako isurketaz interpelatu du EHBilduk Jose Ignacio Asensio foru ingurumen diputatua, asteazken honetan Gipuzkoako Batzar Nagusietan egin duten osoko bilkuran. EHBildutik gogorarazi dute beste behin, hondakinen kudeaketaren gaineko kontrol publiko ezak bere arriskuak dituela. Maiatzeko amoniako isurketarekin eta iaz transformagailuan izandako leherketarekin argi geratzen da Zubietako plantak arriskuan jartzen duela inguruko herritarren eta gipuzkoarren osasuna.\nEHBilduk foru ingurumen diputatu Jose Ignacio Asensiori eginiko interpelazioan, GHK-ren lehendakariak emakidadun enpresa taldeari egotzi dio erraustegi ondotik igarotzen den errekako ezbeharra. Kontrol publikoa egon dela eta gardentasun osoz jokatu dutela erantzun dio EHBilduri.\nAsensioren adierazpenak entzunda, aurrez salatutakoa ekarri du gogora EHBilduk. "Behin eta berriz salatu du Zubietako errauskailuan gertatzen denaren inguruko informazio eza eta iluntasuna". Asensioren hitzen ostean ildo beretik mintzatu da Estitxu Elduaien EHBilduren batzarkidea. "Ez dugu ulertzen zergatik esan zenuen maiatzaren 11n isuriak ez zuela izan erraustegiarekin zerikusirik, zeuk esan baituzu maiatzaren 11n hain justu GHK-k espedientea ireki zuela eta handik egun gutxira bertako zisterna batek eragin zuela. Zergatik esan zenuen maiatzaren 11n ez zuela izan zerikusirik egun bertan espedientea ireki baldin bazen?".\n"Kontrol publiko ezak bere arriskuak ditu"\nArkaitzerrekan gertaturikoak berriz ere agerian uzten du EHBilduren esanetan, "hondakinen kudeaketaren inguruan, kontrol publiko ezak badituela bere arriskuak. Beste behin ikusten dugulako zeuk aipatu bezala arau hauste larriak egon direla azpikontratatutako enpresa baten inguruan".\nEHBilduren esanetan, "opakotasunak eta informazio kontraesankorrek ez diete ezertan laguntzen demokraziari, eta are gutxiago ingurumenari", Estitxu Elduaien EHBilduren batzarkidearen esanetan.\nOhartarazi nahi izan duenez, "inguruko herritarren eta Gipuzkoa osoaren osasuna dago jokoan. Amoniako isuri honekin eta aurretik transformagailuan izandako leherketarekin, argi geratu da Zubietako plantak arriskuan jartzen dituela bai bata eta bai bestea. Eta gogoratu oraindik frogaldi epean dagoela erraustegia".\nGHK-ren lehendakariak arau hausteez ohartarazi eta neurri zuzentzaileak aplikatzeko eskaeren aurrean, enpresa taldeak alegazioak aurkezteko 10 eguneko epea du. Ondorioen jarraipena egin asmo du EHBilduk.


Kontsultak Identifikazio zenbakia: 900006667\nKooperatiban baja izatearen ondorioz, langile batek ekarpenen itzulketa jasoko du hiru ordainketatan (2015, 2016 eta 2017). Behin betiko zenbatekoa finkatuko da 2014 eta 2015eko batzar nagusiak egin ondoren. Zein da kooperatibaren kapital sozialera egindako ekarpenen itzulketak duen tratamendua PFEZn? Ordainketa eta kobraketen egozketa-irizpidea aplika dezake (kutxa)?\nBazkidearen baja dela eta, kooperatibaren kapital sozialera egindako ekarpenak itzultzeko kasuetan, bazkideak ondare-irabazia edo -galera du, honela kuantifikatu behar dena: arrazoi horregatik jasotzen duen kopuruaren eta partaidetzaren eskuraketa-balioaren arteko diferentzia. Bereziki, partaidetzaren eskuraketa-balioa honako hauek osatzen dute:\nhasierako derrigorrezko ekarpena;\nordaindutako sarrera-kuotak eta aldizkako kuotak;\nekarpen osagarriak; eta\nbazkideari egotzitako eta hark itzulitako edo itzulkinekin konpentsatutako kooperatibaren galerak.\nEskuraketa-balioa eguneratu egiten da (PFEZFAren 45.2 art.) zenbateko bakoitza ordaindu den ekitaldia aintzat hartuta. Eskuraketa-balioa honako hauek ere badira: aurretik egin eta itzuli dizkioten ekarpenak, kapitalizatutako itzulkinen eta ekarpenen eguneraketen zenbatekoa, bazkidea baja izan den urteko itzulkinak edo estornuak (urteko kontuak onartzen diren Batzar Nagusian kuantifikatzen dira).\nItzulketaren baliotik deskontatu behar dira egindako gainerako borondatezko edo derrigorrezko ekarpenak, besteak beste, kapitalizatutako ekarpenen interesak (kapital higigarriaren etekin gisa tributatzen dute), kapitalizatutako lan-aurrerakinak, edo titularra den eta Funts berezian dauden itzulkinekin kapital sozialera egindako ekarpenak. Ondare-irabaziak eta -galerak, baja izanda, kooperatibak bazkideari itzultzeko eskubidea onartzen duen ekitaldiari egotziko zaizkio. Itzulketa epeka eginez gero, zergadunak aldi baterako egozpen-erregimena har dezake, betiere eskatutako baldintzak betez gero (baja izan denetik eta azken epearen muga-egunera arteko epealdia urtebetetik gorakoa izatea). Aurrezkiaren Zerga-oinarrian sartu eta konpentsatuko da errenta.


ODOLAREN USAINA – MIKEL ANTZA | elinberri\n2015. abenduak 24 Eleberrien kutxa - Erlantz Urtasun Antzano\n“Azal zurikoa zen. Gure mendietako betiereko elurraren zuriaren pareko. Arroz-hautsen beharrik ez zeukan haren bisaiak. Arroserantz lerratzen zen zuritasun hartan ezpain haragitsu gorriskak sortzen ziren. Eta begietan esmeralda bi zituela pentsatu nuen segituan. Inori grisez tindatzea otu zitzaion esmeralda parea. Urre zaharraren koloreko ile adats luzeak mototsa single batez lotzen zituen. Eserita, bizkarra zut ikusi nuen lehen unetik, hura izan zen enetzat edertasunari buruz eman zitekeen exenplurik estonagarri eta, era berean, lasaigarriena.\nEz nuen instant batez ere begirada aldendu haren iruditik ikastaroko lehen hiru ordu luzeetan. Hark behin bakarrik so egin zidan. Irakaslea, guztiz arrotza zitzaigun hizkuntzaren lehen arauen berri ematen ari zitzaigun. Hark tinko so egiten zion irakasleari, aldian-aldian makurtu eta orri milimetratuzko bere kaieran zerbait izkiriatzen zuen, idazkera itxuroso baina azkarrez, berriro ere burua jaso eta irakaslearengan begiratzeko”.